Vesti online / Scena / Šoubiznis / I Srbi glasali protiv Putina\nI Srbi glasali protiv Putina\nJedno od osnovnih evrovizijskih pravila na kome insistira Evropska radiodifuzna unija je da učenici i pesme na Evrosongu ne smeju da imaju bilo kakvu političku konotaciju. Ove godine EBU je čak propisao čije zastave ne smeju da se vise u Gloub areni u Stokholmu, pa je delegacija Jermenije dobila packu jer je njihova predstavnica u prvom polufinalu mahala zastavom Nagorno Karabaha.\nPobeda na krilima antiruske politike: Džamala svečano dočekana u Ukrajini\nAli, sve to pada u vodu posle finala i brojni evropski mediji od Velike Britanije do Rusije slažu se u jednom - politika je pobedila muziku!\nSkandal oko trijumfa ukrajinske pevačice Džamale koja je pobedila sa numerom "1944" ne stišava se, a kumovao mu je i srpski žiri koji je Ukrajini dodelio maksimalnih 12 poena. Iako je uporno tvrdila da je ova pesma posvećena njenoj baki i Staljinovom progonu Tatara, Džamala je posle pobede priznala da je uspela da prevari Evropu i otvoreno kaže da njena pesma jeste politička!\n* Ukrajinka priznala: Pesma se odnosi i na pripajanje Krima Rusiji\n* Da li bi Evropa bila spremna da čuje pesmu "1999."?\n* Ukrajina je pobednik 61. Evrosonga\n- Naravno da se radi i o 2014. godini. Zamislite, kreativna ste osoba, pevač, ali dve godine ne možete da odete kući. Šta bi trebalo da uradim, samo da pevam fine pesme i da zaboravim na to? - rekla je Džamala, koja kroz svoju pesmu kritikuje rusku aneksiju Krima.\nNaravno, Rusi su besni ne samo zato što je njihov predstavnik Sergej Lazarov uprkos izuzetno skupom nastupu završio na trećoj poziciji, već i što je politika ovog puta preuzela primat, pa za ruske medije nema dileme - pesma jeste politička. Čak i britanski "Gardijan" finale Evrosonga u Švedskoj naziva najpolitizovanije do sada. Ulje na vatru dodatno su dolili Ukrajinci koji već postavljaju uslove ko će iz Rusije smeti da dođe iduće godine u Kijev.\n- Na Evroviziji 2017. godine neće moći da nastupe predstavnici Rusije koji podržavaju "rusku agresiju u Ukrajini" - saopštio je ukrajinski poslanik Anton Geraščenko u intervjuu za radio Govori Moskva.\nPrema njegovim rečima, na festivalu će moći da učestvuju samo oni pevači koji prihvataju da su "zauzimanje Krima i okupacija dela Donbasa zločin". Inače, ministarstvo kulture Ukrajine još prošle godine objavilo je crnu listu ruskih umetnika koji po mišljenju ukrajinskih vlasti "stvaraju pretnju nacionalnoj bezbednosti" te zemlje, a na spisku se nalazi više od 80 lica.\nNisu ciljali Staljina\nEvrosongom i ukrajinskom pobednicom u svom uvodniku u "Politici" bavio se i Muharem Bazdulj, književnik i analitičar.\n- I sama Džamila je nakon pobede izjavila da je to zapravo pesma o 2014. i aneksiji Krima od strane Rusije. Ispade tako da 1944. nije zapravo 1944. već 2014. godina, što će reći da negativac zapravo nije Staljin, nego Putin. Tako je Džamila svoju savremenu političku pesmu izmestila u istoriju. Organizatori Pesme Evrovizije očigledno se trude da izbegnu najdirektiniju moguću politizaciju, što onda ostavlja prostor za ovakve intervencije - napisao je Bazdulj.\nMešanje politike u muziku i Evrosong nije novina, bilo je toga i ranije, ali nikada ovako otvoreno kao sada. Politički momenat postoji od početka takmičenja koje je i nastalo pre 61 godinu kao pokušaj ujedinjenja Evrope kroz muziku, a ove godine je to pokušaj političkog obračuna dve zemlje i Evrope koja to mrtva 'ladna gleda kao da su Ukrajina i Rusija na mesecu, ne na istom Starom kontinentu, te da se sve što se dešava u ove dve zemlje neminovno odražava i na sve ostale.\nKremlj za poštovanje pravila\nEvrovizija ima svoja pravila koja važe za sve države učesnice i Ukrajina, kao domaćin ovog takmičenja 2017. godine, moraće i da ih poštuje, izjavio je portapol Kremlja Dmitrij Peskov.\nNa pitanje da li Rusija treba da preskoči Evroviziju koja će naredne godine biti održana u Ukrajini, Peskov je rekao da je "rano da se izvlači sablja".\nA gde je Srbija u svemu tome? Kao i obično podeljena između zvanične politike i onoga što kaže narod, odnosno u ovom konkretnom slučaju između glasova srpskog žirija i rezultata glasanja publike. I dok na sajtu RTS-a još uvek nema podataka o glasovima srpskog žirija i publike, na zvaničnom evrovizijskom sajtu sve je napisano crno na belo.\nSrpski žiri u kome su bili muzičar i pevač Nikola Čuturilo Čutura, pevačica Ana Milenković, pevačica Marija Marić Marković, poznatija kao Mari Mari, kompozitor Vladimir Grajić Graja i njegov kolega Slobodan Marković Rusiji je dao jedan poen, a maksimalnih 12 bodova Ukrajini.\nAli, srpski gledaoci su glasali drugačije, pa su Rusiji dodelili maksimalnih 12 poena, a Ukrajini sedam. Ovakva razlika između glasova srpskog žirija i publike za neke je potpuno (ne)očekivana, a za druge prilika da se zapitaju - da li je i po čijoj direktivi glasao srpski žiri?\n- Ne, nije bilo bilo kakvih pritisaka, niti sugestija. Svaki član žirija je glasao po sopstvenom nahođenju, potom su se svi naši glasovi sabirali i tako se dobio konačan rezultat. Ja sam sve izvođače gledala isključivo sa muzičke strane, njihov kompletan muzičko-vizuelni nastup, da li me je i koliko neka pesma dirnula. Nisam se vodila nikakvim motivima, posebno ne političkim, već isključivo umetničkim. Meni lično se devojka iz Ukrajine najviše dopala, mada su mi se dopali i predstavnici Litvanije i Belgije - kaže za "Vesti" Ana Milenković, član žirija i pevačica koja je 2007. godine bila član Bjuti kvinsa kada su sa Marijom Šerifović pobedili u Finskoj.\nOna je prokomentarisala i ogromnu razliku u glasovima između našeg žirija i publike.\n- Kako sam i sama izvođač znam da publika na to gleda potpuno drugačije. Našim gledaocima se očigledno dopao nastup Rusa, koji je da se razumemo, sa te tehničke strane zaista bio fantastičan. Ja sam, opet kažem, ocenjivala pesme, nisam se bavila politikom već isključivo muzikom - ističe Ana Milenković.\nRogozin: Poslaćemo im Šnurova!\nPotpredsednik ruske vlade Dimitrij Rogozin predložio je da Rusija iduće godine u Ukrajinu pošalje grupu Lenjingrad Sergeja Šnurova.\n- Na sledeću Evroviziju poslaćemo Sergeja Šnurova. On sigurno neće pobediti, ali će ih sve poslati gde treba - napisao je Rogozin na Tviteru, a prenosi Interfaks.\nŠnurov je lider grupe Lenjingrad iz Sankt Peterburga poznat po ekscentričnim pesmama u kojima često koristi pogrdnu leksiku i psovke.\nNeočekivana politizacija nedavno završene Pesme Evrovizije u Stokholmu dovela je do ogorčene reakcije i gledalaca u Nemačkoj zbog zloupotrebe ovog takmičenja u političke svrhe. Na društvenim mrežama nalaze se stotine komentara iz praktično svih evropskih zemalja, a gledaoci širom kontinenta tvrde da su žiriji javnih televizija, koje su sve u vlasništvu države, za pobedničku pesmu glasali ne zbog umetničke vrednosti, već zbog jasne političke poruke. Negativnih komentara na Fejsbuku je toliko da je očigledno da pretpostavka o "Putinovim trolovima", čime su neki pokušali da objasne proteste, jednostavno ne pije vodu.\nGotovo jedinstvena ocena komentatora je da je dosadašnja praksa koja je zabranjivala politički motivisane tekstove bila dobra, a da je takmičenje postalo tako popularno upravo zato što je bilo mesto na kome je isključena politika i na koje se dolazilo zbog muzike. Sada je Evrovizija uvučena u sukob Rusije i Ukrajine, što bi moglo trajno da uništi duh takmičenja.\nVeć sada se naziru nadolazeći problemi u vezi sa organizacijom takmičenja sledeće godine u Ukrajini. Pošto pobednička pesma govori o progonu krimskih Tatara 1944. godine, jedan političar ove zemlje je već najavio da će Pesma Evrovizije 2017. godine biti održana na Krimu. Ruska državna televizija RT je odmah odgovorila da će to biti nemoguće i da je moglo da se desi samo da je pobedila ruska pesma, jer se Krim referendumom otcepio od Ukrajine i pripojio Rusiji.\nNemački portal Dojče virtšafts nahrihten navodi i to da je na internet stranici prvog programa državne televizije ARD potpuno prećutana činjenica da je ruska pesma od publike dobila najveći broj glasova.\n"Inače, ARD podvlači da je u temelju Evrovizije razumevanje među narodima. Kada se sada pogledaju aktuelne reakcije gledalaca koji se sukobljavaju zbog politizacije takmičenja, možemo da konstatujemo da je ova ideja na takmičenju 2016. godine definitivno propala", komentariše ovaj portal.\nŠOUBIZNIS Moskva o Evroviziji: Rano je da se izvlači sablja\nSVET Al Džazira: Putinov novi rat u Ukrajini\nSVET Rusija ne priznaje Donjeck i Luganjsk, ali Putin priznaje dokumenta\nSreda 18.05.2016. 16:30\nОдавно сам престала да гледам ову срамоту од Евровизије ( Евросонга ), од када су почели да побјеђују неке финске, сатанске маске, аустријски пе-дери......Ово ср*ање нема ама никакве везе ни са М од музике већ је дебело исполитизован фестивал који је најпаметније да се прекине и да га нема, јер ово је једна брука и срамота !!!\nUtorak 17.05.2016. 02:55\n''- Naravno da se radi i o 2014. godini. Zamislite, kreativna ste osoba, pevač, ali dve godine ne možete da odete kući.'' Изгледа сам недовољно обавештен, ко овој забрањује да иде кући???\nUtorak 17.05.2016. 04:42\nniko, kao ni ovim velikim srpskim " patriotama" što su se raširili po "fašisstičkom" zapadu, a pozivaju na nekakve pobune, revolicije i ratove u srbiji.


Još jedan dan bez preminulih u OB Novi Pazar, hospitalizovano 90 pacijenata – SNEWS\nBy SNews 30. Jula 2020. 423 No comment\nU Opštoj bolnici u Novom Pazaru drugi dan za redom nije bilo preminulih pacijenata, a broj hospitalizovanih je znatno opao.\nIzvestaj 29. 07\nPrema podacima koji su na današnji dan Štabu za vanredne situacije dostavili Regionalni COVID centar Novi Pazar, Dom zdravlja i ZZJNP stanje na dan 29. jul 2020. godine pokazuje da je bilo ukupno 90 hospitalizovanih pacijenata, što pokazuje da je u toku posljednjeg talasa pandemije taj brpj prvi put manji od 100 bolesnika od COVID-19.\nU izvještaju za protekli dan se navodi da je šest novih prijema i 21 otpust. U KC Kragujevac je transportovan jedan pacijent, a po četiri oboljela su na respiratorina i na high-flow.\nSaopšteno je da nij bilo preminulih, drugi dan za redom od početka talasa 12. juna ove godine.\nU Covid ambulanti Doma zdravlja Novi Pazar je bilo ukupno 195 (38 prvih i 157 kontrolnih) pregleda. U Domu zdravlja urađeno je 90 laboratorisjkih analiza. 90 RTG snimaka, 92 serološka (brza) testa iz krvi od čega je 19 bilo pozitivno, kao i 45 PCR testova.\nSeroloških (brzih) testova iz krvi 92 od čega je 19 bilo pozitivno\nNa Infektivnom odjeljenje Opšte bolnice Novi Pazar je 15, Grudnom 19, ORL 5, Dječijem 5, Internom odeljenje 31,Anestezija i reanimacija 10 i Covid bolnica (medicinska škola) 5 pacijenata. Za poljsku (vojnu) bolnicu u šatoru, danas, po prvi put od njenog formiranja, nema podataka o broju hospitalizovanih pacijenata.\nTagovi: 29. jul 2020. COVID-19 OB Novi Pazar


Koordinator projekata izgradnje termomašinskih instalacija\nNaziv radnog mesta: KOORDINATOR PROJEKATA IZGRADNJE TERMOMAŠINSKIH INSTALACIJA\nZahtevi za radno mesto:\nVSS/VII–1 mašinski fakultet\nMinimum 5 godina rada u struci na poslovima izgradnje termomašinskih (TM) instalacija\nKoordinator projekata izgradnje TM instalacija je zadužen za sve aktivnosti u toku realizacije projekta izgradnje objekta – za sve aktivne projekte izgradnje svih vrsta TM instalacija (ventilacija, grejanje, klimatizacija). On planira projekat izgradnje termomašinskih instalacija (zajedno sa rukovodiocem radova na izgradnji objekta), propisuje pravila rada u skladu sa relevantnim procedurama, određuje rokove, raspored obavljanja poslova i kontroliše rad izvršilaca. Koordinator projekata izgradnje TM instalacija svoj rad obavlja u poslovnim prostorijama firme (sastavljanje plana realizacije projekta izgradnje TM instalacija, raspoređivanje zaduženja rukovodiocima radova na izgradnji objekata), prostorijama na mestima izgradnje objekata i samim objektima (koordinacija izvršenja zadataka, kontrola rezultata rada i realizacije projekata izgradnje TM instalacija, ispravljanje nepravilnosti u toku realizacije projekata izvođenja TM instalacija), kao i na sastancima kako bi se stvorili što bolji uslovi za realizaciju projekata izgradnje. Koordinator projekata izgradnje TM instalacija redovno izveštava Tehničkog direktora i Direktora o rezultatima napred navedenih aktivnosti.\n1) poznaje sadržaj ugovora i ponuda za svako aktivno gradilište kada su u pitanju TM instalacije;\n2) obilazi svako aktivno gradilište najmanje jedan put nedeljno, kontroliše da li se izvođenje instalacija vrši prema projektu i blagovremeno preduzima mere u slučaju odstupanja u toku izvođenja radova;\n3) kontroliše i proverava kvalitet izvođenja svih vrsta radova i primenu propisa, standarda i tehničkih normativa u skladu sa listama kontrole kvaliteta koje sam kreira za svaki konkretan projekat;\n4) razgovara sa svakim od rukovodilaca radova na gradilištu o svim trenutnim i planiranim radovima, o kvalitetu rada podizvođača (u skladu sa listama kontrole kvaliteta izvedenih radova) i tehničkim pitanjima – dinamici izvođenja radova i analizama planiranog i realnog trajanja aktivnosti (neophodna je realna slika radi realnog sagledavanja i procene trajanja budućih aktivnosti koje predstavljaju osnov za ugovaranje poslova);\n5) uključuje se u rešavanje problema u slučajevima kada postoje neusaglašenosti u tumačenjima realizovanih pozicija;\n6) proverava da li postoje dokazi o kvalitetu materijala, opreme i instalacija koji se ugrađuju ili postavljaju u objekat i da li postoji dokumentacija kojom se dokazuje njihov kvalitet (atest, sertifikat, izveštaj o ispitivanju i dr.);\n7) kontroliše i proverava vođenje i popunjavanje lista kontrole kvaliteta i izveštaja za kontrolu kvaliteta izvedenih radova TM instalacija;\n8) daje potrebna uputstva izvođačima radova u slučaju odstupanja izvedenih radova od projekta i pomaže u rešavanju tehničkih pitanja, pitanja poštovanja zakonske regulative i poštovanja propisanih procedura;\n9) redovno prati dinamiku izvođenja TM instalacija i usklađenosti sa ugovorenim rokovima, sačinjava i redovno ažurira preglednu tabelu za svako od gradilišta u koju unosi osnovne informacije po kolonama (ugovor, ponuda, procenat izvršenja radova, otvorena pitanja koja je potrebno hitno rešiti, angažovani podizvođači i trajanje njihovog angažmana na predmetnom gradilištu (i posebna analiza stalnih izvođača kako bismo sagledali kapacitet i zauzetost);\n10) u cilju poštovanja zadatih rokova i normativa kvaliteta sarađuje sa Projektantom i Rukovodiocem radova na gradilištu radi obezbeđenja pravilne realizacije projektantskog koncepta objekta, koordinacije i usaglašavanja odstupanja od projektovanih rešenja, rešavanja detalja koji nisu obuhvaćeni projektom - predlaganja rešenja i koordinacije tokom rešavanja detalja ili pak propisivanja nove tehnologije izvođenja određenih pozicija radova koja odstupa od projektovanog rešenja i pripreme projekta izvedenog objekta;\n11) sarađuje sa Tehničkom pripremom izgradnje objekta u cilju blagovremene podrške u realizaciji projekta izgradnje objekta;\n12) tokom obilaska gradilišta komunicira sa klijentima radi prikupljanja informacija o njihovom zadovoljstvu i definisanja potrebe za poboljšanjima u realizaciji poslovnih aktivnosti;\n13) sačinjava Nedeljni izveštaj sa osvrtom na sva gradilišta i u istom ističe dobre i loše detalje u vezi sa svakim od njih, pretnje i predloge za njihovo rešavanje, analizu kvaliteta rada, analizu ostvarivanja rokova, analiza uspešnosti u realizaciji posla, preporuke za primenu stimulativnih i/ili kaznenih mera u odnosu na izvođače radova (u skladu sa Ugovorom);\n14) održava obavezne nedeljne sastanke sa podizvođačima i ostalim učesnicima u projektu (odgovorno lice za bezbednost i zdravlje na radu, nadzorni organ i drugi), za svaki projekat posebno, u cilju boljeg sagledavanja toka projekta i probleme koji su najčešće povezani sa dobrom/lošom komunikacijom;\n15) redovno upisuje, unosi i arhivira u odgovarajući registrator sve bitne pojedinosti za svako gradilište u cilju lakšeg uvida u detalje i praćenja – ovi registratori treba da budu dostupni Tehničkom direktoru i Direktoru;\n16) osigurava da aktivnosti izgradnje objekata budu usaglašene sa procedurama Integrisanog sistema menadžmenta koje sadrže ovlašćenja i odgovornosti za kvalitet, zaštitu životne sredine, bezbednost i zdravlje na radu i društvenu odgovornost;\n17) definiše predloge za unapređenje poslovanja firme, organizaciju poslova, internu i eksternu komunikaciju sa svim zainteresovanim stranama i inovacije;\n18) doprinosi sprovođenju poslovne politike i strategije u skladu sa zakonom i etičkim standardima\nKomunikacija i saradnja u oblasti TM instalacija sa investitorima, isporučiocima i kooperantima, poslovnim partnerima i investitorima, predstavnicima društvenih institucija.


NoviMagazin.rs - Petrović saopštio spisak\n► Petrović saopštio spisak\nPetrović saopštio spisak\nSelektor fudbalske reprezentacije Srbije Vladimir Petrović saopštio je danas spisak igrača za utakmice kvalifikacija za Evropsko prvenstvo protiv Italije i Slovenije, a debitanti su Marko Simić iz beloruskog BATE Borisova i Luka Milivojević iz beogradskog Rada.\nNa spisku se nalaze: (golmani) Bojan Jorgačević, Damir Kahriman i Bojan Šaranov, (odbrambeni igrači) Branislav Ivanović, Nenad Tomović, Neven Subotić, Nemanja Vidić, Milan Biševac, Milan Vilotić, Slobodan Rajković, Aleksandar Kolarov, Duško Tošić, (sredina terena) Dejan Stanković, Zdravko Kuzmanović, Radoslav Petrović, Ljubomir Fejsa, Miloš Ninković, Miloš Krasić, Nemanja Tomić, Zoran Tošić, Adem Ljajić, Milan Jovanović i (napadači) Marko Pantelić, Nikola Žigić i Dragan Mrđa.\nUtakmica protiv Italije igraće se 7. oktobra u Beogradu na stadionu Crvene zvezde u 20.45, dok će se susret sa Slovenijom igrati četiri dana kasnije u Mariboru, u isto vreme.\nSrbija se posle osam odigranih utakmica nalazi na drugom mestu Grupe C sa 14 bodova i ukoliko na jednom od dva naredna meča zabeleži pobedu plasiraće se u baraz za Evropsko prvenstvo.\nautor: AS\tizvor: Beta/Novi magazin\tfudbal /\nFudbaleri Srbije počeli su pripreme za poslednja dva kvalifikaciona meča za Evropsko prvenstvo protiv Italije i Slovnije. Srbija u Mariboru bez Žigića i Fejse\nFudbalska reprezentacija Srbije igraće u Mariboru protiv Slovenije bez napadača Nikola Žigića i igrača sredine terena Ljubomira Fejse, saopšteno je danas na sajtu\nFudbalskog saveza Srbije (FSS). Remi sa Italijom, potrebna pobeda u Mariboru\nSrbija je odigrala 1:1 sa Italijom u utakmici kvalifikacija za Evropskom prvenstvo. S obzirom da je Estonija pobedila Severnu Irsku, Srbiji će za plasman u baraž biti potrebna pobeda u gostima... Slovenci bojkotuju utakmicu sa Srbijom\nNavijači slovenačke fudbalske reprezentacije najavili su bojkot na utakmici sa Srbijom u kvalifikacijama za Evropsko prvenstvo 2012. godine. Mihajlović: Bićemo bolji od Hrvatske\nSelektor reprezentacije Srbije Siniša Mihajlović ocenio je da Hrvati u ovom trenutku imaju bolji i iskusniji tim od Srbije, ali da "orlovi" imaju veći potencijal i da će ga... Pročitajte i...


Koalicija "Građani i građanke Srbije" ipak na glasačkom listiću u Subotici | (Vesti - 17. 04. 2016) Subotica.com\nKoalicija "Građani i građanke Srbije" ipak na glasačkom listiću u Subotici\n17.04.2016. u 00:00h\nSaopštenje informativne službe Koalicije "Građani i građanke Srbije" prenosimo u celosti.\nKoalicija Građani i građanke Srbije očekuje da će Upravni sud usvojiti žalbe na odluke Republičke izborne komisije i Pokrajinske izborne komisije kojima su odbijena proglašenja izbornih lista “Građani i građanke Srbije”. Upravni sud već je usvojio žalbu Koalicije na odluku Izborne komisije u Subotici, koja je u rešenju navela iste razloge za odbacivanje liste.\nKoalicija Građani i građanke Srbije izražava zadovoljstvo zbog činjenice da je Upravni sud usvojio žalbu na odluku Izborne komisije Grada Subotice i što je pravda pobedila.\n“I pored svih pritisaka kojima smo bili izloženi, primer naše liste pokazuje da je pravosuđe u Srbiji prepoznalo nepravdu koja nam je naneta i vraćeni smo u izbornu trku. Tako smo pokazali da smo opcija dosledna svom programu i ciljevima i da nećemo lako odustati”, rekao je predsednik pokrajinskog odbora Koalicije Miloš Nikolić ističući kako je uveren da će i pored neravnopravnog starta u izbornoj trci ova opcija imati značajnu odborničku grupu.\nPolicijskoj upravi u Beogradu prijavili smo tri osobe (iz Subotice, Zrenjanina i Novog Sada) zbog sakupljanja spiskova birača, kojima su protivzakonito, obećavali dve do pet hiljada dinara za siguran glas. Oni su pretili simpatizerima Koalicije Građani i građanke Srbije da će im ukoliko podrže našu listu pokazati koliko su moćni.\nKoalicija Građani i građanke Srbije u Subotici ima jedno od najvećih uporišta, te je zbog toga sedište pokrajinskog odbora upravo u ovom gradu. Program koalicije zasnovan je na postulatima socijalne pravde i pravne dražave, ali je sigurno da će naša odbornička grupa doneti napredak.\n“Naš ekonomski program temelji se pre svega na podršci malim i srednjim preduzećima i preduzetnicima, dok se u oblasti poljoprivrede zalažemo za jasnu strategiju poljoprivrednog razvoja koja bi omogućila opstanak i malim gazdinstvima. Ipak, smatramo da je i nadgradnja jednako važna, posebno obrazovanje i kultura. Obrazovanje, koje be bilo usklađeno sa standardima Evropske unije, školovalo bi kadrove koji bi bili stručna, a ne jeftina radna snaga, dok u oblasti kulture moramo insistirati na programima koji bi doneli kvalitet, bez obzira da li je reč o amaterskoj ili profesionalnoj umetnosti.”, rekao je Nikolić.\nU Koaliciji Građani i građanke Srbije ističu kako su ljudska prava nešto oko čega ne može biti spora i da je prva mala pobeda u ostvarenju biračkog prava pred Upravnim sudom pokazatelj posvećenosti Koalicije ljudskim i manjinskim pravima.\nOčekujemo da će posle odluka Upravnog suda, za koje smo uvereni da će biti pozitivne, liste Koalicije Građani i građanke Srbije koju čine Romska partija i Partija Bunjevci građani Srbije ipak biti proglašene, te da će se naši kandidati naći na glasačkim listićima na izborima za skupštine Srbije i Vojvodine 24. aprila


Od iduće nedeljne tri leta nedeljno za Njujork – SveVesti.net\nOva nacionalna avio-kompanija danas obeležava četiri godine od prvog leta, kada je posle od skoro četvrt veka 2016. godine uspostavljena direktna vazdušna veza između Srbije i Sjedinjenih Američkih Država.\n„Veoma smo ponosni što jedini u regionu imamo direktnu liniju za Njujork čije je uspostavljanje potvrdilo snagu naše poslovne strategije i doprinelo razvoju turizma i poslovne saradnje između jugoistočne Evrope i Sjedinjenih Država” rekao je Dankan Nejsmit, generalni direktor Er Srbije.\nMnogi nisu verovali, kako je rekao u to,ali er Srbija je ipak uspela da, u relativno kratkom roku, obezbedi svoj prvi širokotrupni avion i neophodne dozvole da bi linija počela sa radom.\nKako podsećaju iz Er Srbije, najveći avion erbas A330 na liniji Beograd – Njujork do aerodroma Džon F. Kenedi u Njujorku sa kapacitetom od 18 sedišta u biznisi i 236 sedišta u ekonomskoj klasi nazvan je po legendarnom srpskom naučniku i pronalazaču Nikoli Tesli.\nPrevious Nabujali Ibar u Kraljevu rušio splavove, proglašena vanredna situacija, angažovani pripadnici Vojske Srbije (VIDEO)\nNext Meštani Ljubovije ne pamte ovakvu poplavu…


Aleksić NE dolazi, Boaći još uvek "u izlogu"! - Sportske.net\nAleksić NE dolazi, Boaći još uvek "u izlogu"!\nVicešampion Srbije definitivno neće angažovati Danijela Aleksića ove zime, a sportski direktor Mrkela govorio je i o statusu Ričmonda Boaćija.\nRambo posetio Zvezdin trening, tu su i emisari iz EngleskeČeka se odluka UEFA - Mrkela nagovestio kakav će biti ishod!Zvezda uložila žalbu, šta će i kada će reći UEFA?!Bajko otvorio dušu u novoj ulozi: "Ovako nije bilo kada sam ja bio klinac"Ovako se Zvezda oprostila od Kange!\nSportski direktor fudbalskog kluba Crvena zvezda Mitar Mrkela govorio je jutros za srpske novinare koji se nalaze u Antaliji o tekućim dešavanjima na "Marakani".\nMrkela je analizirao urađeno u prelaznom roku, poželeo sreću Geloru Kangi u Sparti i poručio da Crvena zvezda neće dovoditi zamenu za reprezentativca Gabona.\n"Kanga je dobar igrač, žao mi je što nije više sa nama, želim mu sve najbolje u Sparti. Takav je život profesionalnog fudbalera i takav je život igrača Crvene zvezde. Proveo je tu par lepih godina, kako i on sam kaže, zadužio je Crvenu zvezdu i mi mu želimo sve najbolje", rekao je Mrkela.\nSrpski klubovi još uvek mogu da dovode igrače i zbog toga se prethodnih dana spekulisalo da bi Danijel Aleksić mogao da stigne na stadion "Rajko Mitić" od čega očito neće biti ništa.\n"Neće dolaziti zamena za Kangu, izuzev ako to ne bude neki ekstra fudbaler. Aleksić je dobar fudbaler sa kojim sam ja razgovarao ali nije profil igrača za Crvenu zvezdu", istakao je Mrkela.\nGuélor Kanga absolvoval fyzické testy v Laboratoři sportovní motoriky FTVS UK. Kluby nadále jednají. #acsparta pic.twitter.com/CUocf8owvs\nUpitan kako će se odlazak Gelora Kange odraziti na igru Crvene zvezde tokom prolećenog dela sezone Mitar Mrkela je kazao da postoje opcije koje je trener Milojević pripremio i da očekuje da će tim biti jednako kompetitivan.\n"Svaki igrač je specifičan i nikada ne možete da kažete posle odlaska da će biti isto i da će ga neko zameniti na način na koji je igrao. Postoji više opcija za igru bez Kange i mislim da ste neke videli na prošloj utakmici protiv Amkara", rekao je Mrkela.\nSportski direktor Crvene zvezde govorio je i o statusu Ričmonda Boaćija, odnosno o mogućnosti da reprezentativac Gane do kraja meseca napusti klub. Kada se pogleda transfer pijaca jasno je da za Boaćija kao opcija ostaju Kina i Rusija jer prelazni rok u tim zemljama traje do kraja meseca.\n"Otvorena je opcija da možda tokom februara ode. Mi smo spremni na sve i takva je situacija u fudbalu. Nikada ne možete da kažete da će se nešto desiti baš danas. Očekivali smo neke stvari ranije, pre svega sa Boaćijem, jer je sve nagoveštavalo još u decembru da će se neke stvari ranije desiti i u skladu sa tim smo bili spremni da reagujemo", kazao je Mrkela.\nOn je potvrdio da je Trabzonspor pratio Slavoljuba Srnića još u decembru ali nije mogao da odgovori na pitanje zašto nije došlo do realizacije transfera.\n"Ne mogu da vam kažem sve detalje. To je bila priča još od kraja decembra, ljudi iz Trabzona su bili u Beogradu. Onda je to bilo malo zaustavljeno, pa se ponovo podgrejalo da bi u poslednjim satima prelaznog roka ponovo se pojavila neka mogućnost. Na kraju od toga nije bilo ništa, zašto, ne znam", zaključio je Mrkela.\nFudbaleri Crvene zvezde danas završavaju prvu nedelju boravka na pripremama u Antaliji, a njihov povratak u Srbiju zakazan je za 7. februar jer je prvi meč 1/16 finala Lige Evrope sa CSKA na programu već 13. februara.


Prijatelj Srbije i direktor Uprave za saradnju sa dijasporom Arno Gujon podelio je video koji je brzo zapalio društvene mreže.\nOsnivač humanitarne organizacije "Solidarnost za Kosovo" pokazao je Srbiji da je uspeh naše reprezentacije odjeknuo širom sveta.\nAleksandar Mitrović je u završnici meča postigao pobedonosni gol i Srbiju odveo direktno na Svetsko prvenstvo u Kataru 2022. godine.\nUsledilo je veliko slavlje srpskih navijača na stadionu „Da Luž“, a ništa manje nije bilo kraj malih ekrana, kao na komentatorskim pozicijama.\nTako nam lepa slika stiže iz Francuske gde je komentator televizije u transu ispratio gol Mitrovića.\nSTOJKOVIĆ OTKRIO - "MNOGI BI ZAMERILI, NE I ON" Ovako je Mitrovića ubedio da počne sa klupe! (VIDEO)\n15. 11. 2021. u 17:06 >> 17:18\nArno Gujon fudbalska reprezentacija Srbije Fudbalska reprezentacija Portugalije\n19:12 NA DAN SLAVE POKRETA: Boško Obradović predstavio predsednički program\nNA DAN SLAVE POKRETA: Boško Obradović predstavio predsednički program


Organizirajte svoje virtualno događanje pomoću naših tehnoloških rješenja - Penta\nPočetna stranica / Novosti / Organizirajte svoje virtualno događanje pomoću naših tehnoloških rješenja\nU posljednjih nekoliko tjedana, radi nužnosti fizičke distanciranosti uslijed COVID-19 pandemije, značajan broj sastanaka i konferencija redizajniran je u virtualna događanja. Kao profesionalci u organizaciji konferencija, sastanaka i drugih događanja, u Penti smo navikli na fleksibilnost, rješavanje problema te odgovor na svakojake izazove, stoga je naš tim spreman vam ponuditi savjete i alternativno rješenje kao pomoć u organizaciji vaših događanja u različitim virtualnim formatima. Pentina platforma za virtualna događanja nudi interaktivno okruženje sa sadržajem koji može biti live ili na zahtjev, u formi webinara, virtualnih konferencija, web castinga ili pak live streaminga. Naš stručni tim pomoći će organizatoru oko savjetovanja u svezi pripreme sadržaja događanja, odabira najadekvatnijeg tehnološkog rješenja, te organizacije i implementacije samog događanja. Za više informacija u svezi mogućnosti održavanja virtualnih događanja te kako vam možemo pomoći kliknite ovdje.


Rješavanje stalnog smještaja Sigurne kuće - Istinomjer\nRješavanje stalnog smještaja Sigurne kuće\nRješavanje stalnog smještaja Sigurne kuće i osiguranje njenog finansiranja.\nNjemačka ambasadorica Margret Uebber uručila je sredinom 2020. godine Sigurnoj kući u Sarajevu donacije u vrijednosti od 9.000 eura. Zahvaljujući ovoj donaciji pristupilo se osposobljavanju prostorija koje do sada nisu bile korištene.\nMinistrica za rad, socijalnu politiku, raseljena lica i izbjeglice Kantona Sarajevo Jasna Agić ovim povodom, izmešu ostalog, kazala je i sljedeće:\nU obavezi smo od nasilja zaštititi naše kćerke, sestre, prijateljice, naše majke. Zahvaljujemo se Njemačkoj ambasadi i ambasadorici Margret Uebber na donaciji i podršci Sigurnoj kući kako bi lakše prevazišli probleme koji su izazvani pandemijom koronavirusom. Ministarstvo sufinansira boravak žrtava nasilja u Sigurnoj kući u Sarajevu, a nadamo se da ćemo u skorije vrijeme iznaći i rješenje njenog trajnog smještaja.\nJasna Agić, 11. 6. 2020.


Vesti online / Vesti / Svet / Bombaši u Istanbulu planirali da zarobe putnike\nTrojica bombaša samoubica koji su izveli napad na aerodrom u Istanbulu, planirali su da prethodno zarobe nekolicinu putnika i da ih drže kao taoce piše štampa u Turskoj, iako zvaničnici nisu potvrdili ove navode.\nNapadači nosili kapute, uprkos vrućini, kako bi sakrili prsluke sa eksplozivom\nList navodi da su napadači nosili "kapute uprkos vrućini kako bi sakrili prsluke sa eksplozivom, što je skrenulo pažnju pojedinih putnika".\nTo je na svom sajtu objavio turski list "Haberturk", koji je naveo da su hapšenja obavljena jutros u zoru, a da je akciju izvela antiteristička jedinica policije u kvartu Bašakšehir u evropskom delu Istanbula, preneo je Rojters.\nU napadu izvedenom u utorak, trojica bombaša samoubica takozvane Islamske države iz vatrenog oružja i eksplozivom usmrtila su 44 ljudi, a turske vlasti su juče objavile da su bombaši bili poreklom iz Rusije, Uzbekistana i i Kirgistana.\n* Rama na "Ataturku" u trenutku terorističkog napada\n* NATO: Uz Tursku smo u borbi protiv terorizma!\nSVET Erdogan optužuje: Ljudi sa Kavkaza umešani u napad u Istanbulu


eKapija | POPOVIĆ: Biće pokrenuta inicijativa za osnivanje fonda za finansiranje startapa\nIzvor: Tanjug | Četvrtak, 29.08.2019.| 11:33\nPOPOVIĆ: Biće pokrenuta inicijativa za osnivanje fonda za finansiranje startapa\nSrbija ima veliku perspektivu u inovacijama i razvoju startap kompanija i prepoznata je kao jedna od najvažnijih inovacionih centara u Evropi. Ovo je izjavio ministar za inovacije i tehnološki razvoj Nenad Popović nakon sastanka sa direktorom američke organizacije Startup Genome Žan Fransoa Gotjeom (Jean Francois Gauthier), gde su predstavljeni najvažniji rezultati istraživanja startap ekosistema, koji je sprovela ta organizacija.\nPopović je naveo da je Srbija svrstana među pet liderskih ekosistema u Evropi pored Londona, Tel Aviva, Barselone i Helsinkija.\nRekao je da su se Beograd i Novi Sad pojavili u tom istraživanju i da je ono sprovedeno u preko milion kompanija u 154 gradova sveta.\nDodao je da su fakulteti u Srbiji resurs najboljih inženjera:\n- Moramo učiniti sve da ubuduće imamo što više mladih, koji će upisivati tehničke fakultete. Nastavićemo ka tome da učinimo sve kako bi što više mladih otvaralo startap kompanije i kako bi privukli mlade iz regiona u Srbiju.\nIstraživanje organizacije Startup Genome iz San Franciska pokazalo je i prednosti i kvalitet Srbije u gejmining i blokčejn industriji, rekao je Popović i dodao da i u tim granama Srbija ima veliku perspektivu.\nMinistar je rekao da se sugestije i primedbe koje je dobila Srbija odnose na nedovoljan broj startap kompanija i naveo da na primer zemlje poput Izraela i SAD-a imaju i do 10 puta više startap kompanija.\nNaveo je da srpske startap kompanije privlače investitore i izneo podatak da su tokom godinu dana ostvarene akvizicije srpskih kompanija u ovom sektoru više od 100 mil EUR.\nKako je rekao, ove godine će u gradovima koji nemaju fakultete biti otvoreno osam inovacionih startap centara a do sredine 2020. godine još šest takvih centara.\n- To će omogućiti mladima da imaju najbolji prostor i najbolje tehnologije. Pomoći ćemo im da tako razvijaju svoje proizvode i usluge i da ih plasiraju na tržište - rekao je Popović.\nMinistar je naveo da su sugestije koje je Srbija dobila od Startup Genome odnose na potrebu da se startapi više finansiraju, i dodao je da će to biti sprovedeno u delo, odnosno da će biti pokrenuta inicijativa za osnivanje fonda za finansiranje startapa.\n- Resorna ministarstva će zajednički raditi na privlačenju novca u inovacioni startap eko-sistem u budućnosti - istakao je.\nNajavio je da će biti nastavljena saradnja sa inicijativom Digitalna Srbija, čija je pomoć od velikom značaja.\nŽan Fransoa Gotje je rekao da je veoma važan razvoj infrastrukture kada je ova oblast u pitanju, kao i da postoji dobar odnos i saradnja javnih institucija sa privatnim inicijativama. Naglasio je da je veoma važno da postoji finansiranje u ranoj fazi i da zajednica treba da podržava pokretanje startapa.\n- Davaćemo preporuke, a sve u cilju da bi Srbija postala lider u otvaranju novih radnih mesta u ovoj oblasti - rekao je Fransoa Gotje.\nStartup Genome San Francisko\nŽan Fransoa Gotje\nrazvoj startap kompanija\nistraživanja startap ekosistema


STEFANOVIĆ O BORBI PROTIV NARKOTIKA: 778 hapšenja, 9.000 krivičnih prijava! Noćas pao Albanac sa 7,8 kg heroina! - Afera\nMinistar unutrašnjih poslova Nebojša Stefanović danas u 10 časova obratio se medijima pohvalivši pripadnike MUP i izrazivši zadovoljstvo uspehom u ovogodišnjoj borbi protiv narkotika.\n– Do 25. novembra ove godine u okviru ove borbe uhapšeno je 778 osoba, podneto skoro 9.000 krivičnih prijava, a oduzeto više od 6,2 tone narkotika, od čega rekordna zaplena heroina, preko 150 kilograma. Razbijeno je i 11 organizovanih kriminalnih grupa. Hoću da se zahvalim svim ljudima iz policije i da pošaljem poruku da oni koji se bave narkoticima ne mogu da prođu u Srbiji – rekao je Stefanović navodeći i da je noćas došlo do uspešne akcije na prelazu Preševo gde je uhapšen Albanac velikom količinom heroina.\nKako Kurir saznaje, Stefanović će na konferenciji izneti dokaze ko je sve i na koji način umešan u aferu Jovanjica i raskrinkati opoziciju koja prethodnih dana iznosi optužbe protiv ministra i drugih koji se dovode u vezu sa ovom aferom.\nPodsetimo brat predsednika Srbije Andrej Vučić najavio je juče da će podneti krivične prijave protiv Dragana Đilasa, Miroslava Aleksića i svih ostalih zbog lažnih tvrdnji ga je vlasnik organske farme „Jovanjica“ Predrag Koluvija zvao prilikom hapšenja zbog proizvodnje marihuane.\nPredsednik Srbije osvrnuo se danas gostujući na Pinku i na slučaj „Jovanjica“\nPazite, mi uhapsimo ljude, zato što se držimo zakona. Nećemo dozvoliti da marihuana bude poželjna u našoj zemlji, jer svi znamo kako se počinje…, rekao je Vučić.\n← ČEDA JOVANOVIĆ: Naslovna strana Danasa je dno dna!\nJEZIVA ISTORIJA BEOGRADA: Trg republike krije mračnu tajnu prošlosti! →\n(VIDEO) NAJMOĆNIJI TEST OD HLADNOG RATA: Rusi isprobali nuklearni napad iz podmornice!\nOd sutra, 1. jula, vozovi polaze sa Prokopa!\nKIK-BOKSER UBIJEN U BRUTALNOJ SAČEKUŠI U ĆUPRIJI: Napadači ga sačekali da izađe iz kola pa zapucali!\n8. јуна 2018. Srećko Milovanović\t0


Ekonomist: U Egiptu 32,5 odsto od 99 miliona stanovnika živi u siromaštvu\n► Ekonomist: U Egiptu 32,5 odsto od 99 miliona stanovnika živi u siromaštvu\nEgipatska vlada je konačno potvrdila u dugo odlaganom izveštaju da je 32,5 odsto od 99 miliona ljudi živelo u siromaštvu, u poređenju sa 27,8 odsto 2015. godine, preneo je sajt britanskog lista "Ekonomist".\nList dodaje da se taj izveštaj, da bi stavi bile još gore, oslanja na zvanične podatke o siromaštvu prema kojima su siromašni stanovnici oni koji mesečno primaju oko 45 dolara, što je za 25 odsto manje od finansijske definicije koju je utvrdila Svetska banka.\nIzveštaj demantuje tvrdnje predsednika Egipta Abdela Fataha el Sisija da njegove ekonomske reforme donose napredak.\nSmanjenje subvencija i veći porezi doveli su do malog suficita u egipatskom budžetu i smanjili njegov projektovani budžetski deficit na 8,3 odsto Bruto domaććeg proizvda (BDP) u ove godine, u poređenju sa 12,5 odsto tri godine ranije, naveo je list i dodao da su na taj način su građani su ostali siromašniji.\nPlate ne idu u korak sa inflacijom i privatni sektor ne raste mnogo, naveo je Ekonomist i dodao da je Sisi, suočavajući se s lošim vestima, odlučio da okrivi glasnika - njegova vlada je mesecima blokirala objavljivanje izveštaja.\nBroj stanovnika u Egiptu dostigao je 100 miliona, javila je danas zvanična statistička agencija, ukazujući na veliki problem za već preopterećenu zemlju sa ograničenim resursima.\nU svetu 2.153 milijardera ima više bogatstva od 4,6 milijardi ljudi koji predstavljaju 60 odsto svetske populacije, navela je nevladina organizacija Oksfam u novom izveštaju izdatom uoči...\nEgipatske vlasti su danas optužile danas četiri novinara turske agencije Anadolija, koji su u sredu uhapšeni u Kairu, za emitovanje pogrešnih informacija o Egiptu, ali su ih, po tvrdnjama...


OLAKŠICE ZA POČETNIKE U BIZNISU\nOLAKŠICE ZA POČETNIKE U BIZNISU\nIzvor: Blic,Lokalne novine | Obrenovac, 02.10.2018.\nSpisak uslova, ali i prava na koje imaju mladi preduzetnici\nPočetnici u poslovanju od 1. oktobra biće oslobođeni plaćanja doprinosa i poreza na zarade, a svetlost dana ugledao je spisak uslova i prava koje imaju mladi koji odluče da pokrenu biznis.\nNovine se odnose na vlasnike registrovane preduzetničke radnje i na zarade do najviše devet novozaposlenih koji moraju da budu svršeni srednjoškolci, studenti ili osobe koje su duže od šest meseci na evidenciji Nacionalne službe za zapošljavanje.\nOni ostvaruju pravo na zdravstveno osiguranje, ali ne i na penzijsko i invalidsko osiguranje, koje mogu samostalno da uplaćuju ukoliko to žele. Procena je da ove mere kroz oslobađanje od plaćanja poreza preduzetnicima po svakom zaposlenom donose uštedu od najmanje dve hiljade evra godišnje.\nUslov za korišćenje mere je i da godišnja zarada svakog od zaposlenih u režimu poreskog oslobođenja ne sme da prelazi tri prosečne godišnje zarade u Srbiji.\nTakođe, ovu meru moguće je iskoristiti samo jednom, što znači da ako je neko ostvario pravo na oslobađanje od poreza kao preduzetnik, to neće moći ponovo da učini ukoliko se registruje kao osnivač privrednog društva, objasnili su za "Blic" u Ministarstvu finansija.\nU Ministarstvu navode da poreske olakšice mogu da ostvare poslodavci koji su osnovali firmu u periodu od početka primene zakona, odnosno od 1. oktobra 2018. godine do kraja 2020. godine. Kažu i da je to jedna od najvažnih mera Nacionalnog programa za suzbijanje sive ekonomije.\n- Analiza poreskog i neporeskog opterećenja početnika u poslovanju koju je realizovao NALED pokazuje da uštede koje će po tom osnovu ostvariti preduzetnici idu i do 250.000 dinara godišnje po osobi u slučaju isplate minimalne zarade koja trenutno iznosi oko 27.000 dinara - zaključili su u Ministarstvu finansija.\nNajvažniji detalji novih pravila:\n- poreske olakšice primenjivaće se od oktobra 2018. do kraja 2020.\n- porez na zaradu i doprinose neće plaćati vlasnik i devet zaposlenih\n- zaposleni moraju biti svršeni srednjoškolci, studenti ili osobe koje su duže od šest meseci na evidenciji NSZ\n250.000 dinara godišnje iznosi ušteda po jednom zaposlenom.


FK Rtanj - Blic Sport\nŠKOLE U BOLJEVCU NISU RADILE ZBOG PARTIZANA Đukić: Prelep ambijent, pobeda bitna za samopouzdanje\nFudbaleri Partizana su sa 3:0 eliminisali Rtanj u šesnaestini finala Kupa Srbije i plasirali su se u narednu fazu ovog takmičenja. Trener crno-belih Miroslav Đukić bio je zadovoljan partijom svojih izabranika.\nSPORNO Da li je Rtanj oštećen za penal protiv Partizana? /VIDEO/\nFudbaleri Partizana plasirali su se u osminu finala Kupa Srbije pobedom 3:0 nad Rtnjem, a domaćin je pri rezultatu 0:0 tražio penal.\nURNEBESNO Golman Rtnja u dresu bivšeg šampiona Evrope /FOTO/\nFudbaleri Partizana su pobedili Rtanj sa 3:0 u šesnaestini finala Kupa Srbije i plasirali su se u narednu fazu najmasovnijeg srpskog takmičenja. Ipak, u centru pažnje bio je golman tima iz Boljevca Vladimir Milošević, koji nije nastupao u opremi svog kluba, već u dresu bivšeg šampiona Evrope.\nCRNO-BELI POHOD I NA DRUGI TROFEJ Đukić: Želimo da u Boljevcu otpočnemo seriju pobeda\nTrener fudbalera Partizana Miroslav Đukić rekao je da njegova ekipa želi da protiv Rtnja u Kupu Srbije "otpočne seriju trijumfa" i stekne samopouzdanje pred odlučujuću evropske utakmice.


Mikser Design Expo @ Mikser House - Dan u Beogradu\nNaslovna » Izlasci » Sajmovi » Mikser Design Expo @ Mikser House\nAh Neša 6. februar 2012. Sajmovi Postavite komentar\nU subotu, 11. februara od 17.00 do 21.00, u novom gradskom prostoru „Mikser House“ (Savamala, Karađorđeva 46), biće organizovana prodajna manifestacija Mikser Design Expo.\nU cilju sve veće vidljivosti domaće kreativne scene, formiranju tržišta autorskog dizajna i animiranja potrebne publike, organizacija Mikser pokreće prodajnu platformu i poziva dizajnere da besplatno izlože kreacije, od industrijskog dizajna preko nameštaja, rasvete, opreme enterijera, upotrebnih predmeta, do proizvoda od recikliranih materijala.\nPrijavljivanje kandidata je do srede, 8. februara u ponoć, slanjem maila na mde@mikser.rs, a u prijavi mora biti, pored osnovnih podataka, spisaka radova koji će se prodavati sa opisom i kontakti. Broj prodajnih mesta je ograničen na 50. Prijave ne podležu selekciji, već se prihvataju po redosledu prispeća. Finalni spisak učesnika biće objavljen u četvrtak, 9. februara u 12.00.\nMikser House organizovaće i DJ program i kafeteriju u prodajnom prostoru sa mogućnošću kupovine hrane i pića. Izlaganje i ulaz na „Mikser Design Expo“ su besplatni. (danubeogradu.rs)\nTagovibazar bg svaštara dizajn mikser house sajmovi\nPrethodni Katapult XIII\nSledeći Dvorana KCB – repertoar do 8. februara


Crveno-bela Arena za istoriju\nčetvrtak, 27 mart 2014 08:55\nNavijači Crvene zvezde su od ove srijede novi rekorderi evropske klupske košarke po broju gledalaca koji su prisustvovali jednoj utakmici ovog košarkaškog takmičenja.\nDosadašnja rekordna posjeta utakmici Evrokupa iznosila je 14.800, i postavljena je pre tačno deset godina u Palasio Vistalegre u Madridu, kada je Estudijantes igrao protiv gradskog rivala Reala u prvom polufinalnom meču ovog nadmetanja koje se tada zvalo ULEB kup.\nNovi rekord ne samo Evrokupa iznosi 24.232 gledalaca prema podatku takmičenja, a "delije" su ga postavile na revanšu četvrtine finala Evrokupa protiv Budiveljnika, u meču u beogradskoj Kombank areni.\nZbog ovog ostvarenja crveno-belih pristalica, na treće mjesto vječne liste rekordnih posjeta u Evrokupu pala je druga utakmica četvrtfinala iz 2010, kada je Albu u Berlinu protiv Hapoela iz Jerusalima bodrilo 14.500 gledalaca.\nApsolutni rekord u elitnim evropskim klupskim takmičenjima takođe je oboren: do sada je bio u vlasništvu Partizanovih navijača, kojih je bilo 22.567 u beogradskoj Areni 5. marta 2009. godine, kada su crno-beli u Top 16 fazi Evrolige dočekali Panatinaikos.\nNaravno, navijači Zvezde su oborili i klupski rekord, koji je od prvog kola ovogodišnje Evrolige, uslijed posjete duelu sa Lokomotivom Kuban, iznosio 19.000.


Sastanak kosovskih i albanskih članova vlade (Foto Vlada Kosova)\nKako je saopšteno Ljimaj i Rama razgovarali su u Tirani o pripremama zajedničkog sastanka dveju vlada, Kosovske i Albanske, koji će se održati 27. novembra u Korči.\nZamenik premijera Ljimaj izrazio je spremnost Vlade Kosova za sprovođenje sporazuma postignutih do sada, ali i o konkretizaciji novih sporazuma pre sastanka 27. novembra.\n“Kao Vlada Kosova, odlučni smo da postignute sporazume do sada u sprovedemo praksi, a ne da ih imamo samo na papiru“, rekao je Ljimaj\nLjimaj i Rama dogovorili su se juče da se do 10. novembra završi niz sporazuma, kako bi ih formalizovali na zajedničkom sastanku 27. novembra.\nZamenik kosovskog premijera sastao se tokom ove posete i sa albanskim ministrom za Evropu i spoljne poslove Ditmirom Bušatijem.\nKako se navodi u saopštenju Vlade Fatmiru Ljimaju poveren je zadatak da vodi ekonomsku politiku između Kosova i Albanije kako bi se produbila međudržavna saradnja i nadgledalo sprovođenje postignutih sporazuma.


petak, 26. jun 2020. 19:10h\nReagovanje Udruženja turističkih agencija Srbije logo\nTako da su se laži koje smo imali prilike da pročitamo proteklih dana samo nastavile - o tome kako srpske turiste “love” na plažama u Grčkoj i odvode ko zna gde u izolaciju, kako su svi u karantinu, kako se svi vraćaju kući, kako su stroga pravila i na samoj plaži, kako kazne za nenošenje maski iznose po 400 evra, a vrhunac svega napisanog je naslov koji smo već pomenuli, da „Grci šalju turiste obolele od korone na OSTRVO GUBAVACA”.\nPravo je svakoga od nas da donosi odluke, ali na osnovu pravovremenih i tačnih informacija, a ne senzacionalističkih natpisa iz žute štampe. Ovakvi tekstovi, koji god da je njihov cilj, nanose ogromnu štetu, jer stvaraju lažnu sliku realnosti, ali oni štete i prijateljskim državama koje su decenijama izuzetan domaćin za milione srpskih turista, poput Grčke i Turske, čiji su građani i rado viđeni gosti u Srbiji. Stoga Vas uveravamo da naši domaćini nikako ne bi dozvolili neprijatne scene “hapšenja” ili omalovažavanja gostiju.\nNaše udruženje svima uvek stoji na usluzi u pružanju isključivo relevantnih i proverenih informacija, pa molimo sve koji imaju bojazan od odlaska na letovanje i kojima je potrebno više informacija o boravku u stranoj zemlji da nam se obrate, navodi se u saopštenju UTAS-a.\nAutor: UTAS saopštenje\nsaopštenje u vezi letovanja


Prvi supermarket hrane koja bi inače završila na otpadu | Organ Vlasti\nDanska je otvorila prvi supermarket hrane koja bi inače završila na otpadu čime je, još jednom, pokazala da je jedna od najnaprednijih zemalja na svetu.\nImajući u vidu koliko se godišnje bespotrebno baci hrane i koje to posledice ima, ovaj potez danske vlade je za svaku pohvalu. A o čemu se tačno radi, sigurno se pitate? Evo detalja.\nWefood je prvi supermarket u Danskoj i na svetu koji će prodavati hranu koja bi inače završila na otpadu i to pocenama 30-50% nižim nego u uobičajenim radnjama. Ovaj supermarket nije namenjen samo građanima sa slabim primanjima, već i svima onima koji su zabrinuti za količinu hrane koja se svakodnevno baca i prvi utisci su krajnje pozitivni.\nKako bi obezbedili redovan priliv namirnica, povezali su se sa jednim od najvećih lanaca supermarketa u Danskoj za dopremu hleba i ostalih proizvoda, dok im voće i povrće dopremaju uvoznici istih, a imaju dogovore i sa lokalnim mesarama. Novac od prodaje ide za obnovu najsiromašnijih delova grada i kao pomoć siromašnim porodicama.\nAko se zna da se, samo u Danskoj, godišnje baci 700.000 tona hrane koje građane ove države košta 11.6 milijardi kruna, dok je istovremeno više od 800 miliona ljudi širom sveta gladno svaki dan, ovakva racionalizacija u potrošnji hrane pomaže da se uspostavi neka ravnoteža koja ujedno stvara profit za najsiromašnije građane.\nInače, Danska je raznoraznim odlukama i propisima koje primenjuje, u poslednjih 5 godina smanjila bacanje hrane za 25%.


Kako organizovati obrazovni proces tako da oni koji kroz njega prođu budu pripremljeni da reaguju adekvatno na izazove brzih promena u svom svakodnevnom radnom i životnom okruženju\nPosle godinu dana primene principa Bolonjske deklaracije na našim univerzitetima suočavamo se sa prvim rezultatima primene, koji nisu zadovoljavajući. Naime, prema preliminarnim istraživanjima, prolaznost studenata na državnim fakultetima na ispitima i dalje je veoma niska, svega 15%, te je dozvoljeno da se sa 60 bodova potrebnih za upis naredne godine studija kriterijum snizi na minimalnih 37. Ovaj alarmantan podatak navodi nas da se zapitamo koje su to prepreke efikasnijem prilagođavanju uspostavljanju\nevropskog prostora visokog obrazovanja na koje smo se obavezali potpisivanjem Bolonjske deklaracije 2003. godine.\nVeć po navedenoj formulaciji zajedničkog cilja jasno je da se ovde radi o procesu kojem treba, prema svojim mogućnostima, da doprinese svih četrdesetak zemalja potpisnica, uključujući i našu. Ovim procesom ujednačavanja i mobilnosti studiranja postavljen je temelj za buduću mobilnost fakultetski obrazovane radne snage unutar EU, ali je i univerzitete organizovalo po tržišnim principima. Svaka strategija obrazovanja mora da ponudi odgovor na fundamentalno pitanje savremenog obrazovanja: kako organizovati obrazovni proces tako da oni koji kroz njega prođu budu pripremljeni da reaguju adekvatno na izazove brzih promena u svom svakodnevnom radnom i životnom okruženju, te je ovo jedno od mogućih rešenja ove dileme, u skladu sa usmerenjima i organizacijom same Evropske unije.\nSrbija, kao zemlja u tranziciji, treba da prevaziđe neke od nasleđenih slabosti i posledica prethodnih perioda.\nU polemikama koje smo ovih dana mogli čuti, u vezi sa rezultatima prve godine primene Bolonjske deklaracije, studenti su često isticali nepripremljenost profesora za novi sistem rada, nedostatak komunikacije sa njima, kao i to što za te njihove propuste u radu nema nikakvih sankcija. Treba istaći da se zaista u svim segmentima, a to je najvidljivije u visokoškolskom obrazovanju, srećemo sa neadekvatnom metodološko-didaktičkom pripremljenošću naših profesora. Iako postoji formalno, obuka predavača za nastavni rad se često zanemaruje, praćenje i procenjivanje kvaliteta predavanja je površno, a elementarna potreba da taj sistem uključuje i povratnu informaciju od studenata se skoro u potpunosti ignoriše. O tome svedoče i njihove česte žalbe na »samovolju« profesora, čime oni u stvari imenuju svoju pasivnu ulogu u nastavnom procesu, koja je suprotna onoj aktivnoj koja treba da obezbedi uspeh bolonjskog procesa.\nProfesori, s druge strane, suočeni sa svojim nepoznavanjem principa pravljenja i sprovođenja modernog univerzitetskog kurikuluma, nove zahteve doživljavaju kao preterane, što znatno smanjuje njihovu motivaciju i podstiče otpor promenama. Postoje obuke na ovu temu, ali su one dostupne manjem broju profesora, priručnici koji se izdaju puni su primera iz evropske prakse, ali svima njima nedostaje povezivanje sa dobrim modelima naše prakse, da bismo znali kako da ravnopravno učestvujemo u ovom procesu. Opet što se same prakse tiče, razni fakulteti, pa čak i različiti profesori na istim fakultetima, različitim brzinama i ličnim stilovima prilagođavaju ili ne prilagođavaju svoje programe i metode rada, na način koji, nažalost, ne doprinosi raznovrsnosti i bogatstvu, već povećava opšti utisak nedostatka usmerenja i opštih pravila i principa rada.\nTime se otvara i pitanje vrednosnog sistema naše obrazovne prakse u celosti. Proces obrazovanja obuhvata daleko širi spektar komunikacije i socijalne interakcije, koji bi usmeren, sa definisanim smernicama, mogao da doprinese prihvatanju i širenju modela ponašanja koji bi rezultirali boljom integracijom u savremene evropske društvene tokove. Primera radi, osobe na taj način usmerene u okviru formalnih i neformalnih obrazovnih sistema daleko bi efikasnije i brže odgovarale zahtevima modernog poslovanja ako su još u toku školovanja naučile pravila poslovnog ponašanja. Još preciznije, srpski student koji pohađa semestar u okviru razmene na nekom evropskom univerzitetu ne bi bio iznenađen obavezom redovnog pohađanja nastave, pisanjem seminarskih radova i očekivanjima da ima svoje mišljenje i stav o temi koja se obrađuje. Isto se odnosi i na profesore. Korišćenjem ovog potencijala, kojeg po svojoj prirodi ima, visoko obrazovanje bi umesto na začelju moglo da bude jedna od društvenih snaga koje podstiču i motivišu evropske integracije. Do početka ostvarivanja ovog potencijala treba da prevaziđemo neke prepreke.\nNedavna hapšenja i podizanje optužnica za kupovinu ispita na Pravnom fakultetu u Kragujevcu, kao i istraživanja studentskih udruženja na tu temu ukazuju na još jedan krupan problem srpskog univerzitetskog obrazovanja: korupciju. Procene o rasprostranjenosti korupcije na univerzitetima u Srbiji su zastrašujuće, a taj utisak potvrđuju i reakcije na otkrivene slučajeve: grčko Ministarstvo prosvete najavilo je da neće priznati diplome kragujevačkog pravnog fakulteta.\nKako je obrazovanje strateško državno pitanje, ne treba zanemariti ni politički aspekat bolonjskog procesa, kako na unutrašnjem planu, tako i kao deo opredeljenja za proces integracija u Evropu. Odluka nadležne univerzitetske institucije Konus, koja je u dogovoru sa Ministarstvom prosvete i ove godine dozvolila uslovan upis studenata na narednu godinu, izazvala je kritike u javnosti, pa čak i sumnje u njenu zakonsku zasnovanost. Kritičari smatraju da se takvom odlukom bolonjski proces usporava i prave ustupci da bi se izbegli studentski štrajkovi, studenti se ne motivišu da redovno pohađaju nastavu i obavljaju sve predviđene aktivnosti, a profesori i dalje ostaju imuni na sve kritike i stručnu procenu svoga rada sa studentima. Osim toga, rasprava o tome da li treba diplomirane studente po starom sistemu preimenovati u zvanje master po novom, postavlja se kao političko, a ne kao pitanje stečenih prava, što ono u suštini jeste.\nIz ugla evropskih integracija, izgleda da ova situacija ilustruje koliki još put treba da pređemo u tranziciji. Plan Ministarstva prosvete je da proces akreditacije fakulteta bude završen do 1. juna 2009. godine. Imajući u vidu nedavno iskustvo sa akreditacijom viših škola, taj proces neće teći glatko, naročito kad se u njega uključe privatni fakulteti koji će se grčevito boriti za svoje mesto stečeno na tržištu.\nJedna od bitnih slabosti prakse i rezultata jednogodišnje primene principa Bolonjske deklaracije u Srbiji, o kojoj se nažalost u javnosti ne govori, jeste ta što kategorija studiranja uz rad nije precizno definisana, pa tako pojedini fakulteti upisuju »vanredne« studente, kojima onda oduzimaju bodove za redovno pohađanje nastave, i ne trudeći se da istu organizuju u terminima u kojima je zaposlenima moguće da je pohađaju! Ovakvoj praksi doprinosi i nepostojanje državne strategije obrazovanja odraslih. Ne treba zaboraviti da odrasli imaju ista prava na obrazovanje kao deca i mladi, da je potreba za kontinuiranim obrazovanjem pojedinca u cilju prilagođavanja na brze promene u životnoj i radnoj sredini u savremenom svetu prepoznata još u prošlom veku i da je kao odgovor na nju kontinuirano ili permanentno obrazovanje jedan od strateških, globalnih milenijumskih ciljeva.\nPrva godina primene principa Bolonjske deklaracije u Srbiji otvorila je mnoga pitanja i potrebu za suočavanjem sa nerešenim problemima na univerzitetima u Srbiji. Čini nam se da je ovo suočavanje sa stvarnošću i njeno najveće dostignuće u tom prvom koraku.


Antidiskriminacioni program (AD program) | MC_ONLINE\nAntidiskriminacioni program (AD program)\nAntidiskriminacioni program (AD program) pokrenut je 2010. godine, od strane Fonda Otvoreno društvo BiH. Povezuje partnere iz civilnog sektora koji se bave pitanjem zaštite ljudskih prava i borbi protiv diskriminacije, a cilj programa je da se postojeći pravni i zakonski okvir efektivnije iskoristi za prevenciju diskriminacije i zaštitu žrtava diskriminacije u BiH.\nProgram će doprinijeti: - boljem razumijevanju diskriminacije i njenih formi, kao i postojećih mehanizama zaštite među građanima BiH; - besplatnu pravnu pomoć žrtvama diskriminacije i boljoj saradnji sa pravnim institucijama po pitanju implementacije Zakona o zabrani diskriminacije; - razvoju antidiskriminacionih politika u BiH kroz praćenje slučajeva diskriminacije i implementacije zakona i preporuka; - efektivnijoj implementaciji antidiskriminacionih zakona i politika kroz jače zagovaranje i saradnju nevladinih organizacija u BiH.\nU okviru projekta objavljen je Izvještaj o rezultatima ispitavanja javnog mnijenja o percepciji i iskustvu diskiminacije, Priručnik za novinare i novinarke o izvještavaju o diskriminaciji, te pokrenut web sajt www.diskriminacija.ba.


Profesorka Gordana Vunjak-Novaković nominovana je za finalistkinju prestižne Evropske nagrade za pronalazače 2021. – RASEJANJE.info\n04.05.2021 18.06.2021 Katarina\tbiomedicinsko inženjerstvo, Evropska nagrada za pronalazače, Nacionalna akademija inženjerstva SAD, Njujorška akademija nauka, orden Karađorđeve zvezde drugog stepena, prof Gordana Vunjak-Novaković, SANU, Univezitet Kolumbija\nProf Gordana Vunjak-Novaković nominovana je za finalistkinju prestižne Evropske nagrade za pronalazače 2021. za inovativni doprinos u bio-medicinskom inženjerstvu\nEvropski zavod za patente (EZP) objavio je danas da je naučnica Gordana Vunjak-Novaković nominovana je za finalistkinju prestižne Evropske nagrade za pronalazače 2021. za inovativni doprinos u bio-medicinskom inženjerstvu. Rad srpsko-američke naučnice Gordana Vunjak-Novaković rešio je kompleksne probleme u vezi sa zamenom oštećenog tkiva, što je opredelilo EZP da prvi put naučnik iz Srbije bude jedna od troje finalista u prestižnoj kategoriji „Životno delo“. Nominaciju je objavio Evropski zavod za patente u Minhenu.\nSrpsko-američka naučnica biomedicine Gordana Vunjak-Novaković rođena je u Beogradu 1948. godine. Članica je najuglednijih naučnih društava i akademija u svetu, uključujući američku Nacionalnu akademiju nauka i SANU, i jedina je žena među članovima Njujorške akademije nauka. Trenutno živi u Njujorku, univerzitetska je profesorka najvišeg akademskog ranga na Univerzitetu Kolumbija. Profesorka je biomedicinskog inženjerstva i medicinskih nauka fondacije Mikati, kao i profesorka stomatologije i direktorka laboratorije za matične ćelije i inženjerstvo tkiva na Univerzitetu Kolumbija.\nPredsednik Srbije Aleksandar Vučić odlikovao je naučnicu Gordanu Vunjak-Novaković je 2020. godine Ordenom Karađorđeve zvezde drugog stepena za naročite zasluge u predstavljanju Republike Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva. Ona je i kreativni ambasador Srbije u okviru Saveta za kreativne industrije pri kabinetu predsednice Vlade Ane Brnabić.\nProf Vunjak-Novaković je članica najuglednijih naučnih\ndruštava i akademija u svetu\nSa svojim timom profesorka Vunjak-Novaković sa trenutno istražuje i da li bi njihova tehnologija mogla da oporavi pluća oštećena od kovida 19, i testira novi tretman zasnovan na inhalacionoj terapiji, gde aktivnu komponentu leka predstavlja molekul koji izlučuju matične ćelije.\n← Sećanje na Jovana Hadžića, prvog predsednika Matice srpske\nDruga epizoda podkasta „Minhenski razgovori“ →\nKonzulat Srbije u Cirihu zatvoren do 23. novembra zbog pojave Covid-a 19\n14.11.2020 14.11.2020 Katarina\n2 thoughts on “Profesorka Gordana Vunjak-Novaković nominovana je za finalistkinju prestižne Evropske nagrade za pronalazače 2021.”\nPingback:\tGlasajte za srpsku naučnicu Gordanju Vunjak-Novaković u finalu Evropske nagrade za pronalazače u kategoriji Životno delo – RASEJANJE.info\nPingback:\tGordana Vunjak Novaković dobitnica prestižne Evropske nagrade za pronalazače 2021. – RASEJANJE.info


Odsustvo s rada i isplate zaposlenima povodom predstojećih praznika u mesecu aprilu i maju | PROPISI.NET | Svi propisi Republike Srbije online\nNaslovna Finansije Odsustvo s rada i isplate zaposlenima povodom predstojećih praznika u mesecu aprilu...\nOdsustvo s rada i isplate zaposlenima povodom predstojećih praznika u mesecu aprilu i maju\nU skladu sa Zakonom o državnim i drugim praznicima u Republici Srbiji („Sl. glasnik RS“, br. 43/01, 101/07 i 92/11 – u daljem tekstu: Zakon), u toku meseca aprila i maja slave se sledeći praznici:\n1)Vaskršnji praznici, koji su neradni dani za sve zaposlene u Republici, a praznuju se ove godine počevši od 29. aprila – Velikog petka pa zaključno s drugim danom Vaskrsa – ponedeljkom 2. majem;\n2) Praznik rada, koji se praznuje 1. i 2. maja, koji ove godine padaju u nedelju i ponedeljak, pa pošto jedan od dana praznika pada u nedelju, neradan je i prvi naredan radni dan, a to je utorak, 3. maj.\nPravoslavni vernici koji slave Đurđevdan – kao prvi dan svoje krsne slave – praznuju ovaj verski praznik u petak 6. maja. Podsećamo da se državni praznik Dan pobede (9. maj) praznuje radno.\nPrema tome, u toku meseca aprila i maja, povodom navedenih praznika, a imajući u vidu i preklapanje dana praznika, radno angažovanje zaposlenih je sledeće:\n– 29. april, Veliki petak – neradan dan, dan plaćenog odsustva za sve zaposlene;\n– 30. april i 1. maj (subota i nedelja) – dani su nedeljnog odmora za većinu zaposlenih, a pravo odsustva na ove dane imaju zaposleni kojima su po rasporedu ovo dani rada;\n– 2. maj (ponedeljak) – dan plaćenog odsustva za sve zaposlene po osnovu drugog dana Vaskrsa i prvomajskih praznika;\n– 3. maj (utorak) – neradan dan za sve zaposlene, po osnovu „prebacivanja“ dana praznika koji je pao u nedelju;\n– Đurđevdan – 6. maj (petak), neradan dan za zaposlene pravoslavne veroispovesti, kojima je ovo krsna slava;\n– Dan pobede – (9. maj), praznuje se radno.\nU navedene neradne dane praznika ne rade državni i drugi organi, preduzeća i drugi oblici organizovanja za obavljanje delatnosti ili usluga. Za odsustvo u ove dane, zaposleni imaju pravo na naknadu zarade, a za rad u taj dan, zaposleni ostvaruju pravo na zaradu i uvećanje zarade.\nOdsustvo na dan praznika i pravo na naknadu zarade\nČlanom 114. stav 1. Zakona o radu, utvrđeno je pravo zaposlenih da odsustvuju s rada uz pravo na naknadu zarade na dan praznika koji je neradni dan. Pravo na naknadu zarade za predstojeće praznike će se ostvariti pod sledećim uslovima:\n1) U slučaju petodnevne radne nedelje, odnosno ako zaposleni rade od ponedeljka do petka, kada su subota i nedelja dani nedeljnog odmora – zaposleni imaju pravo na naknadu zarade za tri dana praznika – 29. april, 2. i 3. maj (petak, ponedeljak i utorak);\n2) U slučaju šestodnevne radne nedelje, odnosno ako zaposleni rade od ponedeljka do subote, a nedelja je dan nedeljnog odmora – zaposleni imaju pravo na naknadu zarade za četiri dana praznika – 29. i 30. april, 2. i 3. maj (petak, subota, ponedeljak i utorak);\n3) Ako zaposleni radi u smenama ili u turnusu, naknadu zarade za odsustvovanje u dane praznika, zaposleni ostvaruje samo za dane koji su prema rasporedu radnog vremena njegovi radni dani (pa, na primer, ako su ovom zaposlenom svi dani praznika radni, ima pravo na naknadu zarade za sve dane praznika, a ako mu je, na primer, 1. maj dan odmora, ne ostvaruje pravo na naknadu zarade za taj dan).\nPrema pomenutoj odredbi člana 114. Zakona, zaposleni za vreme odsustvovanja s rada na dan praznika koji je neradan dan, ima pravo na naknadu zarade u visini prosečne zarade u prethodnih 12 meseci, u skladu sa opštim aktom i ugovorom o radu. U osnovicu za obračun naknade zarade ulaze sva primanja koja u smislu člana 105. stav 3. Zakona o radu čine zaradu, a to su:\n– isplaćena zarada po satu za efektivne sate rada u prethodnih 12 meseci i deo zarade po osnovu radnog učinka (stimulacija, nagrade, bonusi);\n– uvećana zarada isplaćena u prethodnih 12 meseci po osnovu rada na dan praznika, noćnog rada, rada u smenama, prekovremenog rada, minulog rada i drugih uvećanja propisanih opštim aktom poslodavca;\n– druga primanja koja imaju karakter zarade, a koja su u prethodna tri meseca isplaćena (topli obrok, regres, terenski dodatak, dodatak za odvojeni život i druga davanja zaposlenima koja imaju karakter zarade).\nImajući u vidu da je osnovica za obračun naknade zarade – zarada, isplaćena naknada zarade (za vreme bolovanja, godišnjeg odmora, plaćenog odsustva i dr.), kao i sati odsustvovanja za koje je isplaćena naknada – ne ulaze u osnovicu.\nKod obračuna prosečne zarade po satu u prethodnih 12 meseci, pored zbira primanja koja imaju karakter zarade, a koja su isplaćena u prethodnih 12 meseci, neophodno je utvrditi ukupno ostvarene efektivne sate rada, a to su sati po osnovu redovnog rada, prekovremenog rada, sati rada na dan praznika i dr.\n1) Ako zaposleni nije ostvario zaradu u prethodnih 12 meseci, zato što zarada nije isplaćivana zbog poremećaja u poslovanju, elementi za naknadu zarade zaposlenom mogu se naći u njegovom mesečnom obračunu koji je dostavio poslodavac. Naime, prema članu 121. Zakona, poslodavac je dužan da zaposlenom dostavi obračun i za mesec za koji nije izvršio isplatu zarade. Iz tog obračuna mogu se videti elementi zarade i časovi rada, pa se može izračunati prosečna zarada po satu u prethodnih 12 meseci. Dakle, obračun se izvodi po satu za prethodnih 12 meseci kao da je zarada isplaćivana;\n3) Za zaposlenog koji je u prethodnih 12 meseci primao naknadu zarade (dugotrajno bolovanje, porodiljsko, neplaćeno odsustvo i sl.) obračun naknade zarade za praznike se vrši na osnovicu koju čini ugovorena osnovna zarada (po satu) uvećana za minuli rad.\nPrema stavu Ministarstva rada br. 120-01-00145/2005-02 do 21. 4. 2005. godine, za neprekidno odsustvo sa posla zbog praznika u dva uzastopna meseca, kao što je ove godine od 29. aprila do 3. maja, osnovica za obračun naknade zarade i za april i za maj je prosečna zarada za period od 12 meseci koji prethode aprilu, a to je period od 1. 4. 2015. godine do 31. 3. 2016. godine.\nZa državne službenike i nameštenike, Zakonom o zaradama državnih službenika i nameštenika utvrđeno je da za dane praznika u koje ne rade, imaju pravo na naknadu zarade u visini osnovne zarade kao da su radili.\nKada su u pitanju zaposleni u organima i organizacijama teritorijalne autonomijei lokalne samouprave, treba imati u vidu da je u članu 37. stav 3. Zakona o radnim odnosima u državnim organima utvrđeno da se zarada prima i za dane praznika za koje je Zakonom predviđeno da se ne rade. To znači da zaposleni u ovim organima i organizacijama za vreme odsustvovanja s rada u dane praznika ne primaju naknadu zarade već zaradu u visini koju bi ostvarili da rade u mesecu u kome odsustvuju s rada po ovom osnovu.\nZa ostale budžetske korisnike – javne službe i zaposlene u organima i organizacijama teritorijalne autonomije i lokalne samouprave, naknada za odsustvovanje na dan praznika koji je neradan dan utvrđuje se u skladu sa opštim propisima o radu. To znači da se utvrđuje u skladu sa članom 114. Zakona o radu.\nPrema članu 108. Zakona o radu, zaposleni koji radi na dan praznika koji je po zakonu neradan dan ima pravo na uvećanu zaradu u visini utvrđenoj opštim aktom i ugovorom o radu, a najmanje 110% od osnovice. Drugim rečima, zaposleni, bez obzira na versku pripadnost, za rad u dane 29. i 30. april, kao i 1, 2. i 3. maja, imaju pravo na zaradu i uvećanje zarade za rad u te dane.\nU osnovnu zaradu, koja služi kao osnov za obračun uvećane zarade, ne ulaze primanja po osnovu radnog učinka, bonusi, nagrade, „topli obrok“, regres, minuli rad i uvećana zarada po drugim osnovima iz člana 108. Zakona o radu. Ukoliko se istovremeno steknu uslovi za uvećanje zarade po više osnova, procenat uvećane zarade ne može biti niži od zbira procenata po svakom od osnova uvećanja. Praktično, zaposlenom koji radi na dan praznika, a istovremeno se steknu uslovi da je radio noću ili prekovremeno, pripada pravo na uvećanu zaradu zbirno po svim osnovima.\nAko se zaposlenom isplaćuje minimalna zarada, a zaposleni radi na dan praznika, ima pravo na uvećanu zaradu za rad na dan praznika, koja se obračunava na minimalnu zaradu (na bruto iznos minimalne zarade ostvarene za sate rada na dan praznika, primenjuje se procenat uvećanja – najmanje 110%).\nOdsustvo na dan krsne slave\nZa korišćenje slobodnog dana po osnovu svog verskog praznika – krsna slava Đurđevdan, zaposleni je dužan da o tome obavesti poslodavca. Odnosno, da bi zaposleni mogli da ostvare svoje pravo na praznovanje verskog praznika, u ovom slučaju krsne slave, moraju poslodavca obavestiti o tome kojoj verskoj zajednici pripadaju i koje od praznika, koji se u toj veri praznuju, oni praznuju i kog datuma. U tom slučaju poslodavac ne može da uskrati zaposlenom pravo na odsustvo u dan njegovog verskog praznika, osim ako je prisustvo zaposlenog neophodno zbog organizacije i tehnologije rada. Međutim, ako zaposleni svojom voljom radi na dan svog verskog praznika, neće mu se za taj rad isplatiti uvećanje plate.\nPrema tome, zaposleni, pravoslavne veroispovesti, koji je o tome obavestio poslodavca, ima pravo da odsustvuje sa posla na dan svoje krsne slave Đurđevdan, i za taj dan dobija naknadu plate. Obračun naknade plate obavlja se na isti način kao kod naknade zarade za dan državnog praznika.


Nova Iskra događaj\nProfesionalci iz domena dizajna, IT-a i kreativnih industrija, kao i mladi preduzetnici imaju jedinstvenu priliku da u četvrtak, 19. oktobra u Novoj Iskri od predstavnika Upoworka, Nove Iskre, Share Fondacije, MADA Architects i drugih istaknutih stručnjaka dobiju potpuno besplatne stručne konsultacije. Na jedanaestom izdanju događaja AKS ME ANYTHING učesnici mogu zakazati do tri 15-minutne konsultacije sa tri različita eksperta.\nAKS ME ANYTHING #10\nUsled velikog interesovanja za poslednje Izdanje Aks me anything konsultacija, deseto izdanje konsultacija sa istim konsultantima je održano samo nedelju dana nakon devetog izdanja.\nAKS ME ANYTHING #9\nProfesionalci iz domena dizajna, IT-a i kreativnih industrija, kao i mladi preduzetnici imaju jedinstvenu priliku da od predstavnika naših vodećih kompanija dobiju potpuno besplatne stručne konsultacije.\nNEP: Ekskurzija u Mokrin House\nTokom oktobra, za polaznike Nelt edukativnog programa, organizovana je grupna poseta jedinstvenom prostoru za rad koji je smešten u Vojvođanskom selu Mokrin.\nHyperisland meets Fabrica\nDva vodeća svetska edukativna centra iz polja kreativnosti, dizajna i komunikacija – Fabrica i Hyper Island - predstaviće se kroz predavanja Sam Barona i Jon Barnesa u četvrtak, u Bitef teatru, kao deo programa konferencije “How Work Works” koju organizuje Nova Iskra u okviru projekta European Creative Hubs Network\nCreateInResidence @ UK Parobrod\nProgram će biti predstavljen uz prisustvo predstavnika partnerskih institucija i dosadašnjih učesnika programa, a ovom prilikom biće najavljen i novi ciklus rezidencijalnih razmena u 2016. godini\nAKS ME ANYTHING #8\nSpecijalni program besplatnih konsultacija se po osmi put održava u Novoj Iskri. Zainteresovani učesnici mogu besplatno razgovarati sa izabranim stručnjacima.\nTaste the Change of Frequencies\nJosefin Vargö, dizajnerka iskustva (experience designer) iz Švedske, iskoristila je priliku da pred kraj svog rezidencijalnog boravka u Novoj Iskri predstavi svoj projekat Taste the Change of Frequencies u restoranu Diagonala 2.0.\nSmart Living Challenge 2015\nNova Iskra u saradnji sa Švedskim institutom i organizacijom Hyperisland predstavlja specijalni mentorski program SMART LIVING CHALLENGE. U nastavku programa, ove jeseni tri tima će se baviti sa jednom od SLC tema (EAT, MOVE, LIVE) u Brazilu, Zambiji i Srbiji.\nDesigner In Residence 2015\nOve jeseni nastavlja se bilaterlani program razmene dizajnera, pisaca i strip crtača u kome učestvuju Nova Iskra, festival Krokodil, Švedski institut i još šest švedskih organizacija. Objavljen konkurs za prijavljivanje dizajnera za dvomesečne studijske boravke u Malmeu.\nAKS ME ANYTHING #7\nPo drugi put gostujemo na Tjednu dizajna Zagreb (#tdzg), najvećem događaju posvećenom dizajnu u Hrvatskoj, u okviru kojeg će se održati sedmo izdanje AKS ME ANYTHING speed-dating konsultacija koji Nova Iskra realizuje kvartalno u Beogradu.\nAKS ME ANYTHING #6\nSpecijalni program besplatnih konsultacija za mlade profesionalce iz domena kreativnih industrija, dizajna i preduzetništva održaće se po šesti put u Novoj Iskri. Zainteresovani učesnici mogu besplatno razgovarati sa izabranim stručnjacima do 28. aprila u 12 h\nNIS Kreativni kamp - izložba\nRezultati projekta NIS Kreativni kamp biće prikazani na izložbi koja će predstaviti projekte 12 mladih dizajnera, izabranih iz mreže kreativaca Nove Iskre, kroz afirmaciju vrednosti kao što su inovacija, energetska efikasnost i održivi razvoj.\nAKS ME ANYTHING #5 @ BBR\nU okviru trećeg Belgrade Behance Reviews-a u Mikser House-u zainteresovani mogu razgovarati po 15 minuta sa izabranim stručnjacima iz domena dizajna preduzetništva, projektnog menadžmenta, startupa i srodnih oblasti. Prijavljivanje traje do 05. novembra u 12h.\nNova Iskra ovog novembra pokreće programski serijal koji će se periodično održavati u okviru redovnog edukativnog programa. Program je posebno namenjen dizajnerima, kreativcima, mikro- i malim kompanijama koje se bave razvojem proizvoda i primenom savremenih digitalnih pristupa u svom radu.\nTokom proteklog vikenda na multifunkcionalnom imanju Mokrin House održan je prvi Kreativni kamp posvećen konceptima održivog razvoja, u kome je učešće uzelo 12 kreativaca izabranih iz Creative Hub mreže Nove Iskre.\nCreate in Residence Launch\nNa samom početku nove programske sezone predstavljemo u saradnji sa Švedskim Institutom, festivalom Krokodil i drugim partnerima – novu CREATE IN RESIDENCE platformu\nSHARE Defense - jun\nU saradnji sa SHARE Defense organizujemo besplatne konsultacije namenjene mladim kreativcima različitih profila. Prijavljivanje traje do četvrtka, 26. juna u 10h.\nU saradnji sa SHARE Defense organizujemo besplatne konsultacije namenjene mladim kreativcima različitih profila. Prijavljivanje traje do četvrtka, 29. maja u 10h.\nGostujući čas Tehnoart\nNova Iskra ostvaruje saradnju sa višim školama i fakultetima iz polja dizajna, u skladu sa tim ugostili smo studente Tehnoart škole, odsek firmopisac.\nAKS ME ANYTHING #TDZG\nU okviru prvog zagrebačkog Tjedan dizajna predstavićemo prvo regionalno izdanje svog programa stručnih konsultacija, i uzeti učešće u programima posvećenim coworkingu i kolaborativnim platformama u saradnji sa partnerima iz Hrvatske i Slovenije u Kući umetnosti Lauba.\nGostujući čas Fakultet primenjenih umetnosti\nNova Iskra ostvaruje saradnju sa višim školama i fakultetima iz polja dizajna, u skladu sa tim ugostili smo studente Fakulteta primenjenih umetnosti, master studije.\nGostujući čas Megatrend\nOstvarujemo saradnju sa višim školama i fakultetima iz polja dizajna, u skladu sa tim ugostili smo studente Megatrend unverziteta, odsek grafički dizajn i vizuelne komunikacije.\nGostujući čas Beogradska politehnika\nKrajem 2013. godine Nova Iskra je započela saradnju sa višim školama i fakultetima iz polja dizajna, u skladu sa tim ugostili smo studente Beogradske Politehnike, odsek industrijski dizajn.\nAKS ME ANYTHING #3\nTreće izdanje ovog specifičnog “trademark” programa Nove Iskre, odvijaće se uz učešće nove postave domaćih stručnjaka. Za učešće u događaju obavezno je prijavljivanje, i to do 19. aprila u 12h.\nSHARE Defense - februar\nBesplatne redovne mesečne konsultacije za kreativce će biti održavane svakog poslednjeg četvrtka u mesecu u terminu od 16 do 17 časova. Prijavljivanje je obavezno i traje do četvrtka, 27. februara u 10h.\nGostujući čas ALU\nKrajem 2013. godine Nova Iskra je započela saradnju sa višim školama i fakultetima iz polja dizajna, u skladu sa tim ugostili smo studente Akademije lepih umetnosti.\nOd februara 2014. godine, u Novoj Iskri počinje još jedan autentičan program savetovanja i koučinga za kreativce na početku svojih karijera.\nSHARE Defense - januar\nU saradnji sa SHARE Defense organizujemo besplatne konsultacije namenjene mladim kreativcima različitih profila. Prijavljivanje traje do četvrtka, 30. januara u 10h.\nGostujući čas VSPU\nU okviru početka saradnje sa višim školama i fakultetima iz polja dizajna, ugostili smo studente završne godine Visoke škole likovnih i primenjenih umetnosti strukovnih studija, odsek Grafički dizajn.\nAKS ME ANYTHING #2\nDrugi po redu specifični “trademark” dogadjaj Nove Iskre predstavlja novi format besplatnih, multidisciplinarnih stručnih konsultacija namenjenih širokom polju profesionalaca iz domena dizajna, IT-a, preduzetništva i srodnih oblasti.\nSHARE Defense - novembar\nBesplatne redovne mesečne konsultacije će biti održavane svakog poslednjeg četvrtka u mesecu u terminu od 16 do 17 časova.\nSHARE Defense pravni saveti\nU okviru svoje misije da mladim kreativcima različitih profila koji su na početku svojih profesionalnih karijera pruži kompletnu podršku kroz svoje edukativne programe, Nova Iskra otpočinje partnerstvo sa projektom SHARE Defense.\nPrvi “trademark” događaj Nove Iskre koji mladim kreativcima i preduzetnicima nudi besplatne konsultacije sa vodećim domaćim ekspertima, dizajnerima i menadžerima.\nOtvoreni dan - Maj\nKao i svakog poslednjeg petka u mesecu, Nova Iskra otvara svoja vrata za sve zainteresovane posetioce, a u junu 2013. godine pre svega za goste i posetioce Mikser Festivala.\nNova Iskra panel na BDW-u\nPanel diskusija na BDW-u dolazi nakon prvih edukativnih programa koje je Nova Iskra realizovala tokom maja meseca.


Albanski ultimatum: Premijer S. Makedonije mora biti Albanac - Novi Standard\n„Vreme je za prvog Albanca na mestu premijera Severne Makedonije“, rekao je lider Demokratske unije za integracije\nSeverna Makedonija je pred novom nacionalno-političkom krizom: Najjača partija makedonskih Albanaca traži mesto premijera posle vanrednih parlamentarnih izbora zakazanih za manje od mesec dana, ili u suprotnom neće pristati na formiranje nove vlade.\nTo je portalu Plusinfo rekao neimenovani zvaničnik Demokratske unije za integraciju, partije Alija Ahmetija, najavljujući da će lider stranke ime kandidata za premijera objaviti prvog dana kampanje, prenosi RTS.\n„Ukoliko Zaev ili Mickoski odbiju ponudu, a DUI osvoji najviše glasova među albanskim strankama, vlada neće biti formirana. Uslediće politička kriza i novi izbori“, rekao je funkcioner Demokratske unije za integracije.\nLider vladajuće Socijaldemokratske stranke, Zoran Zaev unapred je odbio zahtev Ahmetijeve partije, navodeći da ovakav potez predstavlja ultimatum, kojim DUI zatvara vrata buduće koalicije.\n„Vreme je za prvog Albanca na mestu premijera Severne Makedonije”, rekao je lider Demokratske unije za integracije. Iako Ahmeti nije pominjao imena, albanski mediji u Severnoj Makedoniji navode da će njegov kandidat za mesto šefa vlade biti Ljazim Destani.\n„DUI nema legitimitet da govori o potrebama građana. Njihovih 18 godina obeležila su neispunjena obećanja, skandali, laži i manipulacije“, rekao je predsednik Alijanse za Albance, Zijadin Selja.\nJednako oštar prema Ahmetiju bio je i Zoran Zaev, koji je rekao da DUI neće biti deo buduće vladajuće koalicije, ukoliko zahtev Ahmetija bude da njegova stranka dobije mesto premijera. Suštinski, Demokratska unija za integraciju, nastala demilitarizacijom Oslobodilačke nacionalne armije posle potpisivanja Ohridskog sporazuma 2001. godine, bila je deo svih vladajućih koalicija od trenutka kada je prvi put izašla na izbore.\nNa poslednjim izborima, pak, čak 70.000 Albanaca glasalo je za SDSM, odnosno svega oko 12.000 manje nego za Ahmetijevu stranku, što je izazvalo pometnju na albanskoj političkoj sceni. Vanredni parlamentarni izbori u Severnoj Makedoniji zakazani su za 15. juli.\nPreporučujemoAlbanciAli AhmetiDUILjazim DestaniSeverna Makedonijaultimatum


Novi uragan juri ka obali SAD: Već ovog vikenda preti da izazove katastrofu, na meti Alabama i Florida | Web-tribune.com\nNovi uragan juri ka obali SAD: Već ovog vikenda preti da izazove katastrofu, na meti Alabama i Florida\nObjavljeno: 5. oktobar 2017. u 13:56 /\nAmerički Nacionalni centar za uragane (NHC) upozorio je da bi ovog vikenda zalivsku obalu SAD mogao da pogodi novi uragan, a da će ako do toga dođe, na meti biti Alabama i prestonica Floride Talalahasi.\nNekoliko nedelja nakon što su smrtonosni uragani pogodili i uništili delove SAD, meteorolozi upozoravaju da bi tokom vikenda američku obalu mogao da pogodi novi uragan, prenosi „Independent“.\nNova tropska depresija nalazi se na oko 72 kilometra od karipskog ostrva San Andreas.\nMeđutim, kako se navodi, NHC je upozorio da se očekuje da ta tropska depresija postane tropska oluja, a potom da se u toku vikenda razvije u uragan kategorije jedan kada će pogoditi negde između Mobila u Alabami i Talahasija.\nOvo saopštenje NHC-a usledilo je mesec dana nakon što su ogromni delovi na jugu SAD i karipskih ostrva ostali uništeni u seriji uragana koji su ta područja pogodili.\nUragan Harvi projurio je preko Teksasa izazivajući poplave koje su bile na nivou uragana Sendi iz 2012.\nNakon toga usledila je jedna od najjačih oluja zabeleženih na Atlantiku, uragan Irma koji je razorio nekoliko karipskih ostrva pre nego što se uputio ka obali Floride.\nUragan Marija kasnije je pogodio američki deo ostrva Portoriko, a gradonačelnik je rezultate tog udara nazvao „nečim sličnim genocidu“.\nSkoro polovina Portorika je više od nedelju dana bila bez struje, a veliki broj ljudi nije imao pristup hrani i vodi.\nGlobalna organizacija Oksfam Internešnal koja radi na okoncanju svetskog siromaštva – priključila se da pomogne navodeći kao jedan od razloga „spor i neadekvatan odgovor“ američke vlade.\ngodine Bog ljudi svet bolesti video Srbija godina nekoliko vode rad korist um vreme rat led treba kako sam nakon Rim pogled živ život bolest kada jedan pogledajte stav problem prema dan koristi prijatelj dobro put Telegraf način stan bolje čovek vid bol UN nos


Razbijena regionalna mreža trgovaca ljudima |\nRazbijena regionalna mreža trgovaca ljudima\nU sedam evropskih zemalja, u okviru akcije koju je pokrenula kosovska policija, uhapšeno je 78 osoba zbog sumnje da su sudjelovale u krijumčarenju 10.000 ilegalnih imigranata.\nEvropska policijska agencija Europol je saopćila da je među uhapšenima najviše osoba iz Srbije, Kosova, Bosne i Hercegovine, Makedonije, Češke i Slovačke.\nNajmanje 400 policajaca je bilo uključeno u akciju, saopćio je Europol.\nEuropol je saopćio da su migranti sa Kosova morali platiti krijumčarima 2.800 eura po osobi ili 7.000 eura za porodicu kako bi bili prebačeni u Francusku.\nMigranti su sami putovali u Srbiju i tamo se sastajali sa krijumčarima, koji su ih prebacivali u Mađarsku, navode iz Europola.\nPo dolasku u Mađarsku, drugi dio kriminalne grupe je preuzimao migrante.\nU većini slučajeva, migranti su tražili azil u Mađarskoj prije nego što su prebacivani u Italiju, Švicarsku, Njemačku i Francusku.\nUkupno je 46 osoba uhapšeno u utorak, a zaplijenjena su vozila, dokumenti i više od 52.000 eura. U ranijim akcijama, uhapšeni su preostali članovi ove kriminalne grupe, saopćeno je iz Europola.\n”Tokom poslednjih nekoliko meseci Kosovo je napustilo oko 50 hiljada građana, ali taj trend je naglo prestao. Premijer Kosova je danas izjavio da su ove kriminalne grupe počinile građanima Kosova veliku štetu lažnim obećanjima za ekonomski azil u zemljama Evropske unije”, javio je iz Prištine reporter Al Jazeere Avni Ahmetaj.


Lov i ribolov - datum: 2019-04-08 SUSRET SA DARKOM RADOVIĆEM, PREDSJEDNIKOM SRK „KOMARNICA” ŠAVNIK\nDarko Radović Očuvanje ribljeg fonda je prioritet SRK „Komarnica” ima jako dobru saradnju sa TO Šavnik, SO Šavnik kao i sa klubovima iz drugih gradova. Svima koji su za saradnju vrata kluba su širom otvorena jer klub ne postoji samo zbog ribolova\nPredsjednik SRK „Komarnica”, Darko Radović, iz Šavnika, po struci je inženjer poljoprivrede i ima 29 godina. Na čelo kluba je od samog osnivanja, odnosno od novembra 2018. godine. Zaposlen je u Ministarstvu poljoprivrede - agrobiznis centar Šavnik, a funkciju predsjednika ribolovnog kluba „Komarnica” Šavnik obavlja kao volonter.\n-SRK „Komarnica” - Šavnik postoj od novembra 2018. godine, tačnije od dana kada se LRD „Komarnica” Šavnik podijelilo u dva segmenta i to lovni i ribolovni. SRK „Komarnica” gazduje sa pet rijeka i dva Pošćenska jezera. Rijeke na kojima gazdujemo su: Bukovica, Bijela, Komarnica, Tušinja i Šavnik. Rijeke su bogate autohtonim vrstama, potočnom pastrmkom i lipljenom, a jezera su bogata šaranom. Naše rijeke se akumuliraju u Pivsko jezero i one su rijeke crnomorskog sliva. Imamo jako lijepe i pristupačne terene na oko 115 km naših rijeka – kazao je, između ostalog, on. Dodaje da su članovi SRK „Komarnica” ribolovci iz Šavnika, ali i iz drugih opština.\n-Sa obzirom na to da smo kasno osnovani kao SRK, nijesmo imali vremena za nekakve veće aktivnosti osim prikupljanja papirologije za preregistraciju kluba. Planovi SRK za ovu godinu, kao i za naredni period, su realizaciaj revira za „Flaj Fišing”, kao i za varaličarenje po sistemu „Uhvati/Pusti”. Očuvanje ribljeg fonda, sređivanje pojedinih djelova rječnih korita, sređivanje ribarskih staza, promovisanje ljepota voda Šavnika, povećanje broja članova kao i angažovanje volonterskih ribočuvara – kazao je on. Dodaje da su od poteškoća sa kojima se najčešće susreću najveći problem finansije.\n-Mislim da nijesmo jedini klub koji ima tu vrstu problema. Kao novoosnovani klub imamo veoma dobru saradnju sa predsjednikom Saveza sportskih ribolovnih organizacija Crne Gore, Omarom Bašićem, kao i sa Ministarstvom poljoprivrede i Ministarstvom sporta, pa se nadamo da će se ta saradnja i u buduće nastaviti – smatra on i dodaje da su reviri najljepši djelovi rijeka, ne zbog prirodne ljepote, već i zbog očuvanosti ribljeg fonda, posebno ako na reviru važi pravilo „uhvati-pusti”.\n-SRK „Komarnica” ima jako dobru saradnju sa TO Šavnik, SO Šavnik kao i sa klubovima iz drugih gradova. Svima koji su za saradnju vrata kluba su širom otvorena jer klub ne postoji samo zbog ribolova, već zbog svega što je vezano za ribolov, a to su priroda, šume, puteviâŚ U narednom periodu nastojaćemo da sa Turističkom organizacijom Šavnik realizujemo neke projekte od kojih je najbitniji promovisanje naših voda. Kao predsjednik kluba težiću ka očuvanju ribljeg fonda, poribljavanju rijeka, povećanju broja članova, pojačanju kontrola rijeka i pojačanim prekršajnim mjerama za sve one koji krše pravila kluba. Samim tim poboljšanju finansijske situacije u samom klubu gdje ćemo nastojati da klub dovedemo do zavidnog nivoa gdje bi svi članovi našeg kluba mogli da uživaju u ljepotama kako rijeka,jezera tako i prirode našeg kraja.


Školama 96 miliona dinara | ZLATIBORSKE NOVINE\nŠkolama 96 miliona dinara\nNa osnovu Zakona o osnovama sistema obrazovanja i vaspitanja i Zakona o lokalnoj samoupravi, oko 10 procenata budžeta opštine Bajina Bašta za 2020. godinu potrošoće se za potrebe osnovnih i srednjih škola na njenom području. Tačnije, osnovne škole dobiće 69,6 miliona dinara za materijalne troškove i obezbeđenje njihovog redovnog funkcionisanja. Od toga OŠ „ Sveti Sava“ treba da dobije 25,8 miliona dinara, OŠ „Rajak Pavićević“ 19,5, OŠ „ Stevan Joksimović“ Rogačica 14,7 i OŠ „ Dušan Jerković“ Kostojevići 9,4 miliona dinara. Sredastva se odobravaju sa ciljem da se obezbede propisni uslovi za vaspitno obrazovni rad sa decom u osnovnim školama i unapredi kvalitet obrazovno-vaspitnog procesa.\nZa iste svrhe srednjim školama, sa ciljem da se obezbede propisni uslovi za obrazvno -vaspitni rad i uskladi obrazovanje sa potrebama tržišta, pripašće 26,4 miliona dinara. Za Tehničku školu namenjeno je 15,1 milona dinara, a za Gimnaziju „Josif Pančić“ 11,3.\nSredstva za plate svih zaposlenih u osnovnim i srednjim školama obezbežuje nadležno Ministartvo Republike Srbije.\nPredškolska ustanova Neven u 2020. godini raspolagaće sa ukupno 111,4 miliona dinara. Od toga iz budžeta opštine Bajina Bašta dobiće 100 miliona i petsto hiljada dinara.\nM. Andrić / Zlatiborske Novine\nU požeškom hramu obeležena slava Sveta tri Jerarha\nAug 14, 2020 - Fri


Da li će referendum u Italiji označiti početak kraja evrozone? - 03.12.2016, Sputnik Srbija\nItalijani u nedelju 4. decembra izlaze na referendum na kojem će glasati o promeni Ustava. Nakon „bregzita“, referendum u Italiji mnogi ocenjuju kao sudbinski... 03.12.2016, Sputnik Srbija\n© AFP 2022 / Filippo MONTEFORTEReferendum u Italiji\nItalijani u nedelju 4. decembra izlaze na referendum na kojem će glasati o promeni Ustava. Nakon „bregzita“, referendum u Italiji mnogi ocenjuju kao sudbinski zbog straha da bi, ukoliko građani većinski zaokruže „ne“, to moglo da označi početak kraja evrozone.\nReforma Ustava, o kojoj građani treba da se izjasne, ima za cilj smanjenje ovlašćenja i veličine Senata, Donjeg doma Parlamenta Italije. S obzirom na poslednje promene izbornog zakona, reforma Ustava olakšala bi rad Vlade, a stranka koja ubuduće osvoji 40 odsto glasova u Parlamentu dobija apsolutnu većinu.\nItalijani međutim na tom referenduma glasaju za mnogo više od reformi. Premijer Mateo Renci najavio je da će podneti ostavku ukoliko Italijani većinski budu protiv promene Ustava, pa će referendum odrediti i ko će i kako upravljati Italijom u vreme kada tu zemlju potresaju ekonomska stagnacija, činjenica da je Italija, nakon Grčke, najzaduženija članica EU i problemi sa migrantima.\nSlobodan Janković sa Instituta za međunarodnu politiku i privredu za Sputnjik kaže da će ishod referenduma u Italiji biti izuzetno važan, baš kao i ono što će nakon njega uslediti. On napominje da su protiv promene Ustava antisistemski pokret Pet zvezda, kompletna desnica i deo levice.\n„Ako građani na referendumu poslušaju poruku opozicije i glasaju protiv, oslabiće tehnokratska Vlada Matea Rencija. Treba podsetiti da on nije pobedio na izborima i da je to već treća Vlada od 2011. godine u Italiji koja je na vlasti, a da nije dobila podršku na direktnim parlamentarnim izborima, pa je vrlo važno da se to promeni“, napominje Janković.\nOn dodaje da je Rencijeva Vlada sastavljena kao tehnokratska, evrofilska Vlada.\n„Poslednjih meseci sam Renci je promenio retoriku i počeo da kritikuje EU, međutim to je znak da evrounijska retorika više ne prolazi i da nema pozitivan prijem u narodu. Dakle, sami političari koji jesu za EU pokušavaju da se distanciraju od nje što pokazuje da je ekonomska i institucionalna kriza Unije vrlo duboka i da će nešto morati da se menja. Ako se Italijani na referendumu odluče da zaokruže ’ne‘, to će označiti promene u samoj Italiji, a posledično i u EU“, objašnjava Janković.\nPoslednja istraživanja javnog mnenja govore da bi Italijani mogli da odbiju Rencijev predlog, a Slobodan Janković kaže da bi u tom slučaju na vlast u Italiji iduće godine mogao da dođe pokret Pet zvezda.\n„Razlika između Demokratske partije na vlasti i partije Pet zvezda je na nivou od dva odsto, pa bi ona, po postojećem izbornom sistemu, koji daje premiju partiji koja osvoji najviše glasova, mogla da formira sledeću Vladu. Naravno, sam pokret Pet zvezda je prilično šarenolik, nema jedinstvenu ideologiju i sva je prilika da će se on, ukoliko dođe na vlast, vremenom raspasti na najmanje dve struje“, kaže Janković.\nOn, međutim, podseća da se, osim Lige severa, gotovo niti jedna stranka u Italiji ne zalaže za referendum o izdvajanju te zemlje iz Evropske unije.\n„Ono što desnica i sam pokret Pet zvezda nude svojim biračima je promena same Evropske unije, koja bi bila daleko od federalizovanja, odnosno onoga što želi Nemačka, već bi se išlo više ka tome da se same članice više pitaju, da se manje odluka donosi na centralnom nivou, već da se deo nadležnosti vrati u zemlje-članice. Takođe, u okviru pokreta Pet zvezda se pominje nekoliko ideja kada je reč o evru — jedna je da se ukine evro, a druga da se napravi sistem sa ’dva evra‘, odnosno dve valute u EU, u svakom slučaju bilo koje rešenje koje oni predlažu podrazumeva značajno prekomponovanje Evropske unije“, zaključuje Janković za Sputnjik.\nPodsetimo da je od Drugog svetskog rata Italija imala 63 vlade, zbog čega je teže pronalazila adekvatne odgovore na ekonomske i političke izazove. Premijer Renci tvrdi da bi promena Ustava dovela do direktnijeg zakonodavstva koje bi moglo da pokrene reformu državne uprave i pravnog sistema, što bi smanjilo nestabilnost političkog sistema.


Brisel/Sofija, 10. novembar 2020 – Lideri Zapadnog Balkana su na današnjem sastanku u okviru Berlinskog procesa usvojili jedinstven Akcioni plan za zajedničko regionalno tržište. Plan obuhvata regionalnu trgovinsku oblast, koja se zasniva na četiri slobode i druge oblasti digitalizacije, inovacija, investicija i razvoja industrije. Učesnici sastanka su se složili da ovakva saradnja doprinosi većoj atraktivnosti i konkurentnosti regiona, kao i približavanju tržištu Evropske unije. CEFTA Sporazum će sprovoditi veliki broj ključnih aktivnosti ovog važnog plana.\nRegion Zapadnog Balkana sa 18 miliona stanovnika predstavlja važno tržište za naše kompanije i odskočnu dasku za pristup tržištima u i van EU. Stoga regionalna ekonomska integracija može generisati do 6,7% dodatnog BDP-a. Ključni trgovinski sporazum u regionu, CEFTA, doprineće realizaciji Akcionog plana kroz:\nEliminisanje necarinskih barijera kroz implementaciju efikasnog sistema za rešavanje sporova, o kojima su započeti pregovori pre dve nedelje\nObezbeđenje podrške na putu ka jedinstvenom trzistu EU


Sportske.net - Suarez (ni)je otišao besplatno, procureli detalji Barsinog sumnjivog dogovora!\nSuarez (ni)je otišao besplatno, procureli detalji Barsinog sumnjivog dogovora!\n Procureli detalji.\nKatalonski Sport je danas otkrio ekskluzivne informacije o transferu Luisa Suareza iz Barselone u Atletiko Madrid.\nPrema ovom izvoru, iako je Urugvajac insistirao do kraja da će otići iz Barselone samo besplatno, godinu dana pre isteka ugovora, na papiru je sve ipak malo drugačije.\nDa krenemo redom - letos je Suarez precrtan, godinu dana pre isteka ugovora sa Barselonom i godišnjom platom od 23 miliona evra. Urugvajac je obećao da će se odreći plate, ali pod uslovom da ode bez obeštećenja u Atletiko Madrid. Zapravo, prvobitno kada se pojavila potvrda transfera otkrivene su samo klauzule po kojima će Barsa zaraditi maksimalno šest miliona evra.\nIpak, Atletiko je istovremeno i "oprostio" Barseloni pet od 15 miliona evra kompenzacije za transfer Antoana Grizmana. Podsetimo, Barsa je platila Grizmana 120 miliona evra, ali su iz Atletika pretili odlaskom na sud zbog dokaza da su Katalonci postigli dogovor kada je klauzula Francuza bila 200 miliona evra. Kako stvar ne bi završila na sudu, Bartomeu i Serezo su se dogovorili da transfer bude plaćen dodatnih 15 miliona evra, što je Barsa trebalo da plati kroz rate.\nUpravo je od pomenutih 15 miliona, Atletiko letos prilikom Suarezovog transfera oprostio Barseloni pet, koje sada Katalonci gledaju kao zaradu od odlaska Urugvajca.\nNe treba zaboraviti da je Sport uvek bio naklonjen Bartomeuvoj upravi, stoga "zarađenih" pet miliona evra mogu da se posmatraju i kao najpre glupo bačenih za kompenzaciju oko zbrke zbog Grizmana i nepoštovanje roka kada je klauzula spala sa 200 na 120 miliona evra.\nŠto se ostalih klauzula tiče, one su poznate od prvog dana - Barsa će zaraditi dva miliona evra kada Suarez odigra 20 zvaničnih mečeva i još dva puta po dva miliona kada se Atletiko plasira u četvrtfinale Lige šampiona.\nZaključak - Sport tvrdi da će Barsa praktično zaraditi 11 miliona od Suarezovog odlaska (pet odbijenih zbog Grizmana i šest kroz realne klauzule), te da na to treba dodati uštedu na njegovoj godišnjoj plati.\nZa to vreme, dok "mažu" oči katalonskoj javnosti, Suarez je prvi strelac La Lige i vodi Atletiko ka tituli, a Barsa je na pragu još jedne sezone bez trofeja...


Šta povučena Interpolova poternica znači za crnogorski sistem? – Novi svet\n20. avgusta 2020. 20. avgusta 2020. Novi SvetLeave a Comment on Šta povučena Interpolova poternica znači za crnogorski sistem?\nDržava Crna Gora je pre više od godinu dana raspisala 3 Interpolove poternice za biznismenom Duškom Kneževićem i još dva navodna saučesnika u slučaju „Državni udar“, Aron Shavivom i Joseph Assadom. Pre nedelju dana Interpol se oglasio ukinuvši sve 3 Interpolove poternice uz obrazloženje da slučaj ima preovlađujuću političku dimenziju, te da su sve optužbe protiv njih neosnovane.\nNakon što je ova odluka donesena na Komisiji za kontrolu međunarodnih poternica, vesti su državom odjeknule kao bomba, čime su potvrđene već postojeće sumnje, da su Knežević i saradnici optuženi isključivo zbog političkih motiva. Iako je vest obišla Crnu Goru, Ministarstvo pravde i Specijalno državno tužilaštvo i dalje se nisu oglasili povodom ovog događaja, iako Kneževića terete za više ozbiljnih krivičnih dela, zbog kojih je prvobitno i raspisana crvena poternica. Ovaj postupak crnogorskog pravosudnog sistema dokazao je da nijedan građanin u Crnoj Gori ne može da se osloni na njih u borbi za pravdu, osim ako nije blizak vladajućem režimu. Niz afera koje prate pravosudni sistem još od suđenja u slučaju „Državni udar“ zbog navodnog pokušaja ometanja izbora i terorizma 2016. godine, stvorili su kod građana nepoverenje. Vrhovni državni tužilac, Ivica Stanković, kao jedna od ključnih osoba u crnogorskom pravosuđu, već godina biva optužen za zloupotrebu položaja i različite finansijske malverzacije. Protiv njega nikada nije pokrenut krivični postupak, niti je vrh vlasti dovodio u pitanje njegov legitimitet. Iz navodno bezbedonosnih razloga, u julu je oko zgrade Tužilaštva podignuta i ograda.\nDa reč glavnog specijalnog tužioca, Milivoja Katnića, nema nikakvu težinu van granica Crne Gore potvrdila je ova odluka Interpola, jer je neke stvari moguće opravdati građanima, ali ne i kontroli međunarodnih institucija. Osim što je povlačenjem poternica osporen legitimitet celokupnog pravosudnog sistema, Crnoj Gori je stavljeno do znanja da Interpol u budućnosti neće ozbiljno shvatati nove poternice, ili će čak isključiti Crnu Goru iz sistema.\nProtiv Kneževića su bile podignue tri optužnice – za organizovanje kriminalne grupe, pranje novca i zloupotrebu položaja u privrednom poslovanju koje je Interpol proglasio neosnovanim.\nOvakva praksa od strane Interpola nije česta, s obzirom na to da se crvene poternice uglavnom podižu protiv počinilaca teških krivičnih dela, za šta postoje dokazi. Interpol može ukinuti poternicu u slučaju da je ona isključivo političke, religijske i rasističke motivacije ili onda kada narušava osnovna ljudska prava.\nDa li će ovo biti samo još jedan ekser u kovčegu ionako oslabljenog crnogorskog pravosuđa, preostaje nam da vidimo nakon izbora.